Dobrila Jovanović | 03. maj 2022.\nIlustracija: Reporteri bez granica\nU jutros objavljenom redovnom godišnjem indeksu Reportera bez granica, koji meri medijske i novinarske slobode u svim državama u svetu, Srbija i zemlje u ovom regionu uglavnom su označene kao „problematične”, pri čemu su mnoge države ovog dela sveta doživele velike promene u rangiranju.\nSrbija je, dakle, sa veoma problematičnog 93. mesta otišla na nešto manje problematičnu 79. poziciju na listi.\nOvo napredovanje će iznenaditi mnoge poznavaoce medijskih prilika kod nas. Zvanično objašnjenja u samom izveštaju Reportera svodi se na jednu rečenicu, u kojoj se pominje privođenje pravdi odgovornih za ubistva novinara i napade na njih.\nNovost predstavlja i to da su od Srbije bolje rangirane sve ostale zemlje ovog regiona, izuzev Albanije. Slovenija, koja je sa 36. pala na 54. mesto, ove se godine našla u društvu nas „problematičnih“. Tu je blizu Severne Makedonije, koja se sa 90. popela na 57. mesto, i Kosova, koje je sa 78. skočilo na 61. mesto.\nNajveći skok na listi doživela je Crna Gora, koja je sa 104. dospela na 63. mesto.\nBosna i Hercegovina je pala – sad je na 67. mestu, a bila je 58.\nIza Srbije je samo Albanija koja je bila 83, a sada je 103. Jedina zemlja Balkana čija je opisna ocena „zadovoljavajuće” jeste Hrvatska koja je sa 56. mesta došla na 48.\nRBG: Polarizacija koja uvećava informativni haos\nReporteri bez granica (RBG), međunarodna organizacija sa sedištem u Parizu, specijalizovana za odbranu medijskih radnika i sloboda, dvadeseti put su objavili svoje godišnje istraživanje. Ono je u međuvremenu postalo relevantno, često je citirano u medijima, a navodi se i kao referenca u mnogim međunarodnim vladinim i nevladinim izveštajima.\nKako se kaže u iscrpnim materijalima koje su Reporteri bez granica podelili sa novinarima, trenutnu situaciju u svetu odlikuje „polarizacija koja uvećava informativni haos“, što se ogleda i u medijskoj i političkoj sferi.\nU Svetskom indeksu medijskih sloboda (The World Press Freedom Index) za 2022. godinu rangirano je 180 država i teritorija, a promene reflektuju „efekte globalizovanih, neregulisanih informacijskih tokova koji ohrabruju lažne vesti i propagandu”.\n„U demokratskim društvima rastu podele kao rezultat sve rasprostranjenijeg broja medija koji favorizuju stavove po modelu Foks njuza i dele takav sadržaj na društvenim mrežama”, navodi se, između ostalog, u saopštenju Reportera bez granica.\nRusija: Propagandni rat pre pravog rata\nPrema mišljenju ove organizacije, napad Rusije (155. mesto) na Ukrajinu (106) dobro oslikava proces tokom koga je „propagandni rat nastupio pre pravog rata”.\nOpisujući promene nastale nakon ruske invazije, Reporteri bez granica navode da su neke od uočenih karakteristika „ubistva i ranjavanje novinara, nivo cenzure kakav nije viđen od sovjetskog perioda, te masovno širenje dezinformacija”.\n„Pored ljudskih tragedija, rat koji Rusija vodi protiv Ukrajine ima razorne posledice po slobodu štampe čitavog regiona”, kaže se u izveštaju Reportera.\nIz ove organizacije podsećaju da je čak pet novinara i medijskih radnika poginulo tokom prvog meseca ruske ofanzive, te da ruska vojska namerno targetira izvore vesti na teritorijama koje zauzima i pokušava da primora lokalne medije na saradnju.\n„U samoj Rusiji vlada je preuzela potpunu kontrolu nad vestima i informacijama tako što je uspostavila opsežnu ratnu cenzuru i blokirala medije, te tako što proganja novinare koji ne poštuju njena pravila, primoravajući mnoge od njih da spas potraže u izgnanstvu”, navode Reporteri bez granica.\nOni podsećaju da je uvod u ovakvo stanje medijskih sloboda u Rusiji predstavljalo pooštravanje zakona o medijima i novinarima kao „stranim agentima“, kao i suđenja onima koji su izveštavali o sudbini sada zatvorenog disidenta Alekseja Navaljnog.\nIstraživanje je pokazalo da Kina (175. mesto), koju RBG opisuju kao „jedan od najopresivnijih autokratskih režima na svetu”, donošenjem novih zakona nastoji „da svoje građana odvoji od ostatka sveta”. To se posebno odnosi na Hongkong (148. mesto), koji je u strmoglavom padu na listi.\nNišta bolje nije ocenjena situacija ni u ostalim delovima sveta u kojima postoje konflikti, kao što su Indija (150. mesto) i Pakistan (157), te Izrael (86) i Palestina (170).\nU Turskoj (149) je uočena veza između jačanja autoritarne vladavine Redžepa Tajipa Erdogana i smanjivanje medijskih sloboda, ali se ističe i pozitivna uloga sudstva.\n„Bez obzira na to što sudovi imaju tendenciju da donesu zatvorske presude ukoliko to od njih zahteva Erdogan, neke sudije su se nedavno izjasnile protiv te represije. Novinari su oslobođeni optužbi poput onih za vređanje predsednika, za pripadnost terorističkoj organizaciji ili za širenje propagande. U julu 2021, po prvi put od proglašenja vanrednog stanja, novinari su organizovali masovan protest zbog brutalnog hapšenja foto-reportera AFP-a Bulenta Kiliča”, navode iz ove organizacije.\nKako navode Reporteri, „medijska polarizacija dovodi do unutrašnjih društvenih podela i u demokratskim zemljama kao što su Sjedinjene Američke Države (42), kao i u Francuskoj (26) u kojoj su „podele izazvane društvenim mrežama i novim medijima koji favorizuju mišljenja”.\nEvropa ne napreduje zbog ubistava novinara i napada na njih\nGeneralno posmatrano, evropske zemlje nisu zabeležile porast na indeksu. Kako navode Reporteri bez granica, za to postoje tri razloga.\n„Prvo, nova ubistva novinara u EU – Jorgosa Karaivaza u Grčkoj i Petera R. de Frisa u Holandiji koji su ubijeni u mafijaškom stilu, usred dva evropska grada. Odgovorni za ubistvo Dafne Karuane Galicije na Malti (78) i ubistvo Jana Kucijaka u Slovačkoj (27), izvršena pre 2020. godine, još uvek nisu osuđeni.”\nKao drugi razlog, ova organizacija navodi da su u mnogim zemljama Evrope novinare napadali i vređali demonstranti protiv zabrana u vezi sa koronavirusom, kao u Nemačkoj (16), Italiji (58) i Holandiji (28).\n„Na kraju, pojedine vlade država EU i susednih zemalja pojačale su drakonske zakone protiv novinara, posebno u Sloveniji (54), Poljskoj (66), Mađarskoj (85), Albaniji (103) i Grčkoj (108), dok se slučaj Velike Britanije (24) posebno izdvaja jer su omogućili izručenje Džulijana Asanža Sjedinjenim Državama.”\nDo vidnih promena nabolje došlo je u Moldaviji (40) i Bugarskoj (91) zahvaljujući političkim promenama u tim državama.\nNa vrhu indeksa se, standardno, nalaze nordijske zemlje – Norveška, Danska i Švedska, koje Reporteri bez granica opisuju kao „primer demokratskih društava u kojima sloboda izražavanja cveta”.\nOcenjeno je da je stanje „veoma loše“ u čak 28 zemalja.\nNajgore zemlje sveta, kada je u pitanju sloboda štampe, za Reportere su ove godine Mjanmar (176), Turkmenistan (177), Iran (178), Eritreja (179) i Severna Koreja (180).\nNOVA METODOLOGIJA RANGIRANJA DRŽAVA\nKako navode Reporteri bez granica, radeći sa sedmočlanom komisijom, sastavljenom od medijskih teoretičara i onih koji u medijima rade, razvili su novu metodologiju rangiranja zemalja koja je prvi put predstavljena ove godine.\nTa metodologija definiše slobodu štampe kao „jasno izraženu mogućnost novinara, kako pojedinaca tako i grupa, da biraju, proizvode i šire vesti u javnom interesu, nezavisno od političkog, ekonomskog, pravnog i društvenog mešanja i bez pretnji po njihovu fizičku i psihičku sigurnost.\nDa bi se kompleksnost slobode medija izrazila u punoj meri, uvedeno je pet novih indikatora za sastavljanje indeksa: politički, ekonomski i sociokulturološki kontekst, pravni okvir i bezbednost.\nRangiranje je izvršeno na osnovu kvantitativnog istraživanja i kvalitativnih studija zasnovanih na odgovorima stotina stručnjaka za slobodu medija, uključujući novinare, akademske radnike i branitelje ljudskih prava koji su odgovarali na 123 pitanja u upitniku.\nUpitnik je, navode dalje, ažuriran kako bi se bolje uzeli u obzir novi izazovi, uključujući i one u vezi sa digitalizacijom medija.\n„U svetlu ove nove metodologije, treba biti oprezan kada se porede rang-liste i rezultati iz 2022. sa onima iz 2021. Prikupljanje podataka za ovogodišnji indeks prestalo je krajem januara 2022, ali su oni ažurirani u periodu od januara do marta 2022. u slučajevima u kojima se situacija dramatično promenila”, navode iz ove organizacije.\nIndeks Reportera bez granica Medijske slobode Reporteri bez granica\n← Politiko: Misteriozni slučaj Marine O.\nVlasti u Egiptu pustile iz zatvora trojicu novinara →


Nevakcinisana devojka od 19 godina preminula od korone\nNesrećna devojka preminula je u Kliničkom centru Crne Gore, odakle su saopštili da je pacijentkinja bila pozitivna na korona virus od 29. avgusta, a preminula je od srčanog zastoja i nije bila vakcinisana...\n-Pacijentkinja je bila pozitivna na korona virus od 29. avgusta, a u nikšićku bolnicu je primljena 3. septembra. Samo dan posle, pacijentkinja je transportovana u Klinički centar Crne Gore gde je odmah dobila monoklonska antitela koja je se koriste u ranoj fazi lečenja COVID infekcije. Posle nekoliko dana, pacijentkinja je bila stabilnije i na neinvezivnoj ventilaciji sa koje je skinuta 17. septembra i narednih 25 dana je provela na kiseoničkoj maski. Međutim, tokom lečenja imala je srčani zastoj, nakon čega je, na kratko, vraćena srčana funkcija, ali ubrzo nakon toga nastaje još jedan srčani zastoj posle čega prestaje odgovor na terapiju, saopšteno je iz Kliničkog centra Crne Gore, povodom događaja koji je izazvao nevericu u celoj državi.\n-Ova pacijentkinja nije bila vakcinisana, zbog čega sve građane još jednom molimo da imunitet ojačaju vakcinacijom. Ranije smo, više puta, upozoravali da mladost nije odbrana od Delta soja korona virusa jer, osim disajnih puteva, izaziva fatalna oštećenja krvnih sudova i srca, saopšteno je iz KCCG.\nOd ponedeljka u 15 do utorka u isto vreme u Crnoj Gori je dijagnostikovano 448 novopozitivnih slučajeva infekcije korona virusom a udeo novopozitivnih slučajeva u ukupnom broju testiranih je iznosio 15,46 odsto.\nZa isto vreme prijavljeno je osam smrtnih ishoda povezanih sa SARS-CoV-2 infekcijom iz opština: Podgorica (2), Pljevlja (2), Nikšić (2), Ulcinj (1) i Plužine(1). Ukupan broj preminulih povezanih sa COVID-19 infekcijom u Crnoj Gori od početka pandemije je 2.000. Ukupan broj trenutno aktivnih slučajeva COVID-19 u Crnoj Gori je 5.249. Od početka epidemijskih dešavanja (mart 2020. godine) ukupan broj registrovanih slučajeva infekcije novim korona virusom u Crnoj Gori je 135.981.\nBUNA ZBOG IZGRADNJE KOLEKTORA: Desetine meštana Botuna kod Podgorice uhapšene pa puštene na slobodu zbog protesta\n12. 10. 2021. u 06:34\nZBOG KORONE BEZ POSLA 25.000 LJUDI: Ministarstvo razvoja očekuje da turizam zaustavi negativne trendove\nkorona virus u Crnoj Gori preminuo mladić Crna Gora vesti preminuo mladić od korone


Duel dvije prvoplasirane ekipe obilježiće osmo kolo rukometne Premijer lige BiH. U Borik stiže Gračanica, ekipa koja je i u prošloj sezoni zadavala dosta muka Banjalučanima. Ipak, u Borcu ne kriju ambicije da žele nastaviti pobjednički niz i tako se još više odvojiti na tabeli od prvog pratioca. O rivalu govore sa dosta poštovanja, ali ponavljaju da se u Boriku samo oni pitaju.\n"Ozbiljan protivnik, jako disciplinovan, uređen klub. Mlada uprava, ambiciozna, koja hoće da digne sve na jedan viši nivo. Što se tiče njihove igre tu zaista nema zamjereke. Ali ne plašimo ih se. Igramo kući i nikome ne treba da dajemo za pravo da nešto očekuje u Boriku", kaže trener RK Borac Mirko Mikić.\n"Opasni su sa svih pozicija. Prethodne sezone smo se nekako više skoncentrisali na Dinu Hamidovića. Ove godine im nekako ljepše ide lopta i opasni su sa svih pozicija. Tako da ćemo sutra morati da se potrudimo i da pokažemo zašto smo trenutno prvi na tabeli", dodaje Milan Dakić.\nIako je Borac lider na tabeli sa šest pobjeda i jednim porazom, Mikić kaže da prostora za napredak još ima. Naročito u rješavanju napada sa igračem više, kao i realizaciji polukontre.\n"Još ta polukontra nije kako bi trebala da bude, a odbrana je konkretno protiv Vogošće bila na visokom nivou što govori i taj malo broj primljenih golova. Sve je to nekako povezano, Stefan se vratio, jedan od naših glavnih odbrambenih igrača. Dok njega nije bilo tu je malo škripalo. Malo su s ei novi igrači adaptirali i naši dječaci dobijaju prostor, pa imamo širinu", kaže Mikić.\nUtakmica Borac-Gračanica igra se sutra u Boriku i počinje u 17 časova i 30 minuta. I ove godine Borčevi rukometaši uključili su se u humanitarnu akciju "Movember", pa će sav prihod od prodatih ulaznica sa ovog meča biti doniran za liječenje oboljelih od raka prostate i testisa.\nMikić: Odigrali smo jednu od najboljih odbrana\nU potpunosti iskoristio priliku\nMikić gurnuo u "vatru" Kneževića kada je bilo najvažnije\nĆirilica: "Zašto Srbi vole kriminalce"\nOsumnjičen da se predstavljao kao radnik banke i za novac izvarao 140 ljudi\n181 glasova 49%


Saradnja BiH i Saudijskog fonda za razvoj kroz projekte od 75 miliona dolara - BiH Vijesti\nNaslovnica BOSNA I HERCEGOVINA Saradnja BiH i Saudijskog fonda za razvoj kroz projekte od 75 miliona...\nSaradnja Bosne i Hercegovine i Saudijskog fonda za razvoj je veoma dobra i ona se manifestuje kroz portfolio trenutno finansiranih projekata u vrijednosti od 75 miliona dolara.\nOvo je istaknuto na sastanku zamjenika ministra finansija i trezora BiH Hazima Rančića s delegacijom Saudijskog fonda za razvoj koju je predvodio Abdullah M. Alromeih.\nSpomenuti su i neki od realizovanih projekata koji su od velike važnosti za stanovništvo Bosne i Hercegovine, kao što su projekti obnove stambenih jedinica za raseljena lica, te projekti značajni za razvoj infrastrukture u mnogim opštinama, obrazovanja, zdravstva.\nTakođer, razgovarano je o Memorandumu o razumijevanju za Projekat izgradnje istraživačkog instituta na Univerzitetu Sarajevska škola za znanost i tehnologiju koji još uvjek nije realizovan.\nRančić je upoznao delagaciju Saudijskog fonda za razvoj o zakonskim procedurama za realizaciju tog projekta i naglasio kako će Ministarstvo finansija i trezora BiH uskladiti sve zakonske obaveze koje su u nadležnosti ministarstva kako bi došlo do njegovog zaključivanja i implementacije.\nIzrazio je nadu da će nadležne institucije donijeti adekvatne odluke u pravcu aktiviranja projekata, te zahvalio Saudijskom fondu za razvoj na dosadašnjim ulaganjima i zaželio da nastavi ulagati u razvoj Bosne i Hercegovine, saopćeno je iz Ministarstva finansija i trezora BiH.\nPrethodni članakŽižović i u narednoj sezoni na klupi Slobode: Ovaj klub zaslužuje vrh Premijer lige\nNaredni članakČvrste veze SDA i HDZ-a; Tužilaštvo spašava načelnika Bugojna Hasana Ajkunića od zatvora


Pojačana kontrola saobraćaja tokom praznika - Svrljiske novine\nMinistarstvo unutrašnjih poslova Vlade Republike Srbije saopštilo je danas da će pripadnici Uprave saobraćajne policije, tokom novogodišnjih i božićnih praznika, sprovoditi pojačanu kontrolu saobraćaja na svim putnim pravcima sa ciljem otkrivanja saobraćajnih prekršaja.\nReč je o prekoračenju dozvoljene brzine, vožnji pod dejstvom alkohola i psihoaktivnih supstanci, kao i nekorišćenju sigurnosnog pojasa u cilju očuvanja bezbednosti svih učesnika u saobraćaju.\nMinistar unutrašnjih poslova Aleksandar Vulin rekao je tim povodom da su prošle godine u saobraćaju stradale 492 osobe, a samo u poslednjih pet dana čak 16 ljudi, među kojima su i mlade osobe.\nOn je apelovao na sve vozače, a naročito na mlade, da kada sednu za volan budu pažljivi i odgovorni, imajući u vidu da je tokom decembra ove godine poginulo 12 mladih starosti do 24 godine.\nZalažem se za oštriju kaznenu politiku i da se svakome ko pod dejstvom alkohola i psihoaktivnih supstanci sedne za volan i izazove saobraćajnu nesreću sudi za pokušaj ubistva. Nemojte da dozvolite da zbog nemarnog i neprimerenog ponašanja u saobraćaju trajno uništite i svoj i tuđe živote, naglasio je Vulin.\nSamo u toku prethodnog vikenda otkriveno je približno 13.000 saobraćajnih prekršaja, što je dvostruko više nego u istom periodu prošle godine.\nTakođe, zbog vožnje pod dejstvom alkohola i psihoaktivnih supstanci iz saobraćaja je isključeno više od 1.000 vozača, što je tri puta više u odnosu na isti period 2020. godine.\nPripadnici Uprave saobraćajne policije još jednom apeluju na vozače da brzinu kretanja prilagode uslovima puta i da poštuju saobraćajne propise kako bi sačuvali svoje i tuđe živote, navodi se u saopštenju.\nPojačana kontrola saobraćaja, policija, policija srbija, saobraćajna policija\nPrevPrethodnaJKSP SVRLJIG: Blagajna 31.12.2021. godine radi do 10 časova\nSledećaUjedinjena seljačka stranka podelila više od 420 novogodišnjih paketićaNext


Dok se drugi razvijaju Niš stagnira - juGmedia\nZaključak zajedničke konferencije za novinare Narodnog pokreta Srbije i stranke Zajedno za Srbiju,\nNIŠ – Na zajedničkoj konferenciji Narodnog pokreta Srbije i stranke Zajedno za Srbiju, bilo je reči o tome kako Niš stagnira u odnosu na druge gradove, što doprinosi tome da mladi odlaze iz Niša. Na konferenciji je bilo reči i o posledicama ukidanja Apelacionog suda.\n„Studentski dom, Tehnološki park, Stanovi za mlade u Nišu, sve zarasta u korov, dok se u Novom Sadu otvorio Studenstki dom, kao što smo imali prilike da vidimo u medijima i dok se drugi gradovi razvijaju, mi stagniramo. Mladi se odlučuju za Beograd jer u gradu na Nišavi nemaju šta da traže“, rekao je Branislav Jovanović, lider Narodnog pokreta Srbije u Nišu na zajedničkoj konferenciji za novinare sa strankom Zajedno za Srbiju.\nOn kaže da Niš razlikuje od drugih gradova Jugoistočne Srbije to što ima aerodrom, kardiohirurgiju i Univerzitet, a opet roditelji šalju svoju decu za Beograd jer kad dođu iz unutrašnjosti da studiraju u Niš moraju dva puta da menjaju prebivalište jer u našem gradu nema novih radnih mesta za mlade ljude\n„Naš Studentski dom polako zarasta u korov, a građen je dok je postojao Nacionalni investicioni plan odnosno dok je neko razmišljao o decentralizaciji i regionalizaciji. Za sada od Studentskog doma nema ništa kao što nema ništa ni od već obezbeđenih papira i određene lokacije za izgradnju novog Tehnološkog parka na lokaciji Tehničkih fakulteta, što smo i čuli od ministra Verbića. Još jedan poraz za i ovako poraženu politiku u našem gradu. Stanovi za mlade na lokaciji Branka Krsmanovića takođe zarastaju u korov umesto da tu borave mladi i talentovani studenti sa visokim prosekom“, kaže Jovanović.\nOn ističe da otvaranje već otvorenih fabrika u našem gradu iritira Nišlije.\n„Svedoci smo da su pre izvesnog vremena otvarali Džonson elektrik po drugi put, a sada i Leoni. Svi znaju da te fabrike rade bez malo dve godine i to vrlo uspešno i da su ti projekti realizovani u prethodnoj vladi“, ističe prvi čovek niškog NPS-a i dodaje da sumornu sliku Niša upotpunjuje i Niška Banja.\n„Sve druge banje se nude stranim investitorima kojih navodno ima, to vidimo u medijima, a ne vidim da je nijedan strani investitor došao u naš grad niti im je od strane vlade ponuđena Niška Banja iako tamo tri hotela u glavnoj ulici zvrje prazna“, zaključuje Jovanović.\nPotpredsednik stranke Zajedno za Srbiju, Boško Ristić kaže da se protivi inicijativi ministra Selakovića da se ukine Apelacioni sud u Nišu.\n„Smatramo da se na taj način otežava pristup pravdi građana ovog dela Srbije tako da će Nišlije i građani od Kladova do Preševa morati po pravdu da idu u Beograd. Ionako se vrlo često predmeti okončavaju van razumnog roka što daje osnova građanima da traže naknadu štete jer od 1. januara stupa na snagu primena zakona na osnovu koga će građani moći da traže naknadu štete od tri stotine do tri hiljade evra po predmetu u zavisnosti od kašnjenja u donošenju odluka. Na ovaj način se remeti pravo građana, pristup pravdi i dostignuti standardi u regionalizaciji i decentralizaciji Srbije. Ovo je još jedan primer centralizovanog upravljanja i onim sistemom nad kojim Ministarstvo pravde ne sme da ima uticaj pre svega u smislu odlučivanja“, kaže Ristić i nastavlja:\n„Smatram da će ukidanje Apelacionog suda povećati troškove postupka i da će se predmeti zavoditi u Beogradu zatim prosleđivati u Niš na odlučivanje, pa se ponovo vraćati u Beograd radi usaglašavanja sudske prakse i izrađivati odluka i nakon toga preko Beograda ponovo odluke prosleđivati građanima“, objašnjava on.\nRistić kaže da će to najmanje za dva meseca produžiti svaki predmet pored već ogromnog odugovlačenja koje se dešava u pravosuđu u Srbiji.\n„Moram i to da kažem da je Niški apelacioni sud sa područnim sudovima bio efikasan od 2010. godine, nakon promene nadležnosti su ostvarili dobre rezultate i bolje rezultate nego sudovi koji su teritorijalno povezani za druge apelacione sudove u Srbiji“, zaključuje potpredsednik ZZS.\nAnketa: Najviše korupcije u lokalnoj samoupravi\nKada se jedan ovakav festival, popuit LIFFE-a održava upravo u Leskovcu, van Beograda, to je dokaz da pobeđujemo izumiranje, da nam je mlad čovek još…\nAkcija čišćenja i uređenja javne površine, koju sprovode Odeljenje za zaštitu životne sredine, JKP Komunalac uz podršku Odeljenja komunalne milicije…


Iako je bilo planirano da škola u Turici bude završena do nove školske godine, radovi kasne, a učenici će nastavu, do daljnjeg, pohađati u drugom, prostoru. – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nIako je bilo planirano da škola u Turici bude završena do nove školske godine, radovi kasne, a učenici će nastavu, do daljnjeg, pohađati u drugom, prostoru.\nRadove na kompletnoj rekonstrukciji škole Stari grad u Turici, izvodi valjevska firma “Kej”, a posao finansira Vladina Kancelarija za javna ulaganja.\nRadovi su počeli 1 avgusta prošle godine sa rokom završetka 27.2.2019. Danas, posle godinu dana izvođenja posla, škola i dalje nije završena i neće primiti učenike 2 septembra, kada počinje nova školska godina. Po rečima Nikole Maksimovića direktora JP Užice razvoj, koje vrši nadzor, zbog problema sa izvođačem radova obaveštena je Kancelarija za javna ulaganja, koja je i dodelila izvođača, a po poslednjem aneksu krajnju rok je 15 septembar. Sada se čeka završetak potrebne dokumentacije sa upotrebnom dozvolom, a Maksimović naglašava da su radove na rekonstrukciji škole pratili i drugi problemi koji odnose na određene saglasnosti.\nSastanak sa izvođačem radova kako bi se ubrzali poslovi, biće održan sutra, ali Maksimović naglašava da je 15 septembar okvirni rok za završetak radova, ali ne i tačan datum kada će učenici moći da prate nastavu u ovom objektu. On dodaje i da je najveći deo posla na objektu gotovo završen.\nRadove na školi u Turici obišao je i zamenik gradonačelnika Užica, Ivan Stanisavljević, koji je najavio sastanak sa roditeljima dece koji nastavu pohađaju u toj školi, jer je evidentno prisutno nezadovoljstvo zbog kašnjenja, a što za posledicu ima realizaciju nastave u improvizovanim uslovima. Stanisavljević je ovom prilikom istakao da će na sastanku obavestiti roditelje o kašnjenju sa početkom nastave u rekonstruisanom objektu u Turici i da je sa upravom studentskog doma u Turici postignut dogovor o obezbeđenju prostora za nastavu, dok škola ne bude spremna.\nŠkola Stari grad u Turici već ima novo, lepše izdanje i to sve na radost mališana, koji sa nestrpljenjem čekaju da čuju školsko zvono u svom starom-novom objektu. 2. septembra to neće biti, najavili su odgovorni, a mališani će do tada časove pohađati po rasporedu i na mestima kako je to planirano na početku prošle školske godine.\nPregovori o minimalnoj ceni rada\nDevojčica iz Priboja stradala u Savskom jezeru


Đorđević: Ne postoje magični štapići, ali imamo opcije - Smedia\nĐorđević: Ne postoje magični štapići, ali imamo opcije\n31.08.2017 | 15:31\nSelektor košarkaške reprezentacije Srbije Aleksandar Đorđević, dan uoči meča protiv Letonije na startu prvenstva Evrope, istakao je da nema čarobni štapić, ali da je veruje da nacionalni tim može da napravi uspeh u Istanbulu.\n- Čeka nas teška utakmica… Letonija je ozbiljan protivnik, rival u poletu, tim sa sjajnom hemijom. Tri-četiri godine imaju istog selektora, na prošlom EP su bili u istom sastavu kao sada. Fenomenalno kontrolišu loptu, izvanredni su šuteri i atletski dobra ekipa - ocenio je Đorđević protivnika, a prenosi KSS.\nPrema njegovim rečima grupa u kojoj su Srbija, domaćin Turska, Rusija, Letonija, Belgija i Velika Britanija je veoma...


Srbija: Nisam siguran da je Bugarskoj lako da zaustavi uvoz gasa Turskim tokom | Kosova.info\nDom|Najnovije|Srbija: Nisam siguran da je Bugarskoj lako da zaustavi uvoz gasa Turskim tokom\nSrbija: Nisam siguran da je Bugarskoj lako da zaustavi uvoz gasa Turskim tokom\nPredsednik Srbije Aleksandar Vučić rekao je da nije siguran da je Bugarskoj lako da zaustavi uvoz gasa preko gasovoda Turski tok kako je najavila ta zemlja.\n„Bugarska je rekla da će da prekine svoj uvoz gasa, nisam siguran da je to tako lako“, rekao je Vučić novinarima na skupu povodom početka radova na izgradnji deonice Požega – Duga Poljana na trasi autoputa Miloš Veliki.\nDodao je da će Srbija plaćati tranzitnu taksu za transport gasa iz Rusije, gasovodom Turski tok kroz Bugarsku.\n„Mi kažemo hoćemo ruski gas iz Turskog toka, vi nama pustite do našeg gasovoda, mi to plaćamo, a šta je to što vi hoćete to je vaša stvar, nemamo problem“, rekao je Vučić.\nZbog rata u Ukrajini Bugarska, kako su preneli mediji, neće obnoviti ugovor o snabdevanju prirodnim gasom sa ruskim Gazpromom. Razmatraju se alernativne isporuke i budući zajednički ugovor sa Evropskom unijom kako bi se izbegao nedostatak ovog energenta, rekao je u subotu zamenik premijera Bugarske Asen Vasiljev.\nBugarska dobija skoro sav gas kroz desetogodišnji ugovor sa Gazpromom koji ističe krajem 2022. godine. Godinama je odlagala projekte diverzifikacije svojih izvora, uključujući vezu gasovoda sa susednom Grčkom i proširenje jedinstvenog skladišta gasa u zemlji. Vlada Bugarske nastoji da ubrza oba projekta zbog straha da bi rat u Ukrajini mogao izazvati veći poremećaj.\nVučić je istakao da je za Srbiju dobro ako može da bude “nekog drugog gasa”, uvek je, kako je rekao “sve dobrodošlo”.\nSad je, po njegovim rečima, teško sa nekim racionalno razgovarati, jer “kad krene histerija svuda po svetu, to je nemoguće, pa je bolje kad malo prodje vreme da vidimo kako ćemo”.\n“Dolaze letnji meseci kada je potrošnja manja pa ćemo lakše da preživimo. Nemci se pripremaju za zimu, pa i Srbija mora od 1. maja da počne da se sprema za zimu. Očigledno teška, teška zima čeka sve zajedno”, rekao je Vučić.\nPrekinite taj odvratni rat, sukob u Ukrajini besmisleni masakr\nNa Kosovu u nedjelju registrovan još 31 novozaraženi od Kovida


Venecuela: Maduro preti hapšenjem vlasnika fabrika - Sputnjik Srbija\nVenecuela: Maduro preti hapšenjem vlasnika fabrika\n16:12 15.05.2016 (osveženo 16:13 15.05.2016) Preuzmite kraći link\nVenecuelanski predsednik Nikolas Maduro zapretio je u subotu preuzimanjem fabrika koje su prekinule proizvodnju i hapšenjem njihovih vlasnika.\nOn je to učinio nakon što je doneo dekret kojim su mu proširena ovlašćenja za reagovanje u ekonomskoj krizi.\nKako navodi AP, Maduro je ovo izjavio posle upozorenja koje mu je uputila opozicija.\nVođe opozicije tvrde da će venecuelansko društvo „eksplodirati“ ukoliko Maduro proba da blokira pokušaj raspisivanja referenduma o njegovom opozivu.\nMaduro je na mitingu svojih pristalica u prestonici Karakasu naredio da se preduzmu „sve moguće akcije za oporavak proizvodnog aparata koji je paralisala buržoazija“.\nVenecuelanski predsednik je kazao i da poslovni ljudi koji „sabotiraju zemlju“ zaustavljanjem proizvodnje u svojim fabrikama rizikuju da „završe u lisicama“.\nAP navodi da je prošlog meseca najveći venecuelanski snabdevač hranom i pićem „Empresas polar“ zatvorio svoju poslednju pivaru koja je radila, pravdajući to time da nije imao pristup čvrstoj valuti kojom bi kupio sirovine.\nMaduro optužuje „Polar“ i druge firme da pokušavaju da destabilizuju finansijski opterećenu zemlju tako što izazivaju nestašice razne robe, od hrane preko lekova, pa sve do toalet papira.\nJuče su u Karakasu održana dva mitinga za Madura i protiv njega, čiji protivnici traže od Nacionalne izborne komisije da donese odluku o validnosti oko 1,8 miliona potpisa prikupljenih za održavanje referenduma o opozivu predsednika.\notkazi, ekonomska kriza, Nikolas Maduro, Venecuela


„Sitnice koje posao znače“ - Konkursi regiona\nby KR 31/05/2011 063\nProjekat „Sitnice koje posao znače“ ima za cilj da doprinese sveukupnoj zapošljivosti mladih iz prigradskih mesta opštine Novi Sad kroz razvijanje znanja i veština grupe mladih od 18 do 30 godina iz oblasti aktivnog traženja posla i planiranja karijere.\nKroz ovaj projekat najmanje 60 mladih iz tri prigradska mesta Sremska Kamenica, Kać i Futog, biće obučeno da unapredi svoje kompetencije iz oblasti aktivnog traženje posla (pisanje CV-a i motivacionog pisma, priprema za razgovor sa poslodavcem) i znanja o izvorima za traženje posla i samozapošljavanju.\nSvaka osoba koja završi ovu obuku dobiće:\nplan razvoja aktivnosti zapošljavanja kao i\nVoditeljke obuke i predavači kvalifikovani su i iskusni stručnjaci iz oblasti psihologije, ekonomije i informacionih tehniologija.\nProjekat sprovodi EDIT Centar u saradnji sa Gradskom bibliotekom u Novom Sadu uz finansijsku podršku Pokrajinskog sekretarijata za sport i omladinu.\nObuke su namenjene mladima od 18 do 30 godina koji su motivisani da unaprede svoje sposobnosti i informišu se o načinima aktivnog traženja zaposlenja.\nZainteresovani kandidati i kandidatkinje mogu se prijaviti u ograncima biblioteka u Sremskoj Kamenici, Kaću i Futogu ili putem imejl adrese editcentar@gmail.com.\nZa prijavu potrebno je dostavitii sledeće podake:\nIskustvo u traženju posla\nStatus zaposlenja (zaposlen/nezaposlen)\nKontakt telefon i imejl adresa\nS obzirom da je broj mesta ograničen primljeni kandidati i kandidatkinje biće obavešteni o rezultatima dva dana pre početka obuke. Vise informacija na


Profi Sistem Com je, od početka svog rada, opredeljen da doprinese održivom razvoju, radeći sa zaposlenima, njihovim porodicama, lokalnom zajednicom i celokupnim društvom na unapređenju života. Smatramo da svaka uspešna kompanija ima moralnu obavezu da unapredi svoju okolinu i olakša i ulepša život svojim zaposlenima i ljudima iz svog okruženja. Na kraju krajeva, smisao svakog postojanja je unapređenje društva u kojem živimo i svako od nas je dužan da tome doprinese koliko mu mogućnosti dozvoljavaju.\nPored sveobuhvatne podrške za naše klijente u okviru poslovne saradnje, Profi sistem je izgradio sistem komunikacije sa svojim klijentima koji prevazilazi ustaljene poslovne okvire. Upravo ova komunikacija nam omogućava da, pored uspešnog prilagođavanja programskih rešenja za naše korisnike, ponudimo usluge i omogućimo našim klijentima da dobiju dodatnu satisfakciju time što su odlučili da uspostave saradnju sa nama. Zbog toga su naši programi najjednostavniji, najbrži i najbolje prilagođeni krajnjem korisniku, jer za nas su klijenti deo porodice Profi Sistem i tako se prema njima i odnosimo.\nPravni portal je projekat društvene odgovornosti koji je naša kuća započela u cilju promocije i unapređenja korišćenja naprednih tehnologija u pravnoj struci. Ceo projekat je zamišljen sa ciljem da promoviše novi, napredniji pristup poslovnim aktivnostima i vremenom je postao jedinstveno mesto na kome se okupljaju ljudi iz svih grana prava. Radimo na unapređenju strukovne komunikacije, raspravljamo o aktuelnoj pravnoj problematici i obrađujemo svakodnevne životne teme kroz aspekt pravne nauke. Želimo da stavimo naglasak na interakciju kao osnovni princip portala, pa stoga očekujemo da i Vi, pored naših stručnih saradnika, uzmete aktivno učešće u diskusijama i obradi aktuelnih tema.\nPravni portal pokrenut kao servis za sve koji se bave ili interesuju za pravo, zakone i propise, prerastao je u servis gde pojednici sa sličnim interesovanjima mogu da se besplatno informišu o novinama u ovoj oblasti i da zajedno sa svojim kolegama razmenjuju mišljenja i konkretna iskustva.\nProfi Sistem Com je, kao što mu i samo ime kaže, uspešno preduzeće čije su osnove profesionalizam i dobra komunikacija, a sve to pretočeno u jedan kvalitetan poslovni sistem koji svakodnevno brine o svojim zaposlenima. Zaposleni u Profi sistemu imaju prilike da osete da se prave vrednosti vrednuju na pravi način. Naš cilj je da omogućimo da zaposleni može u potpunosti da se posveti svojim radnim zadacima, i pored profesionalne motivacije, kroz najsavremeniji sistem nagrađivanja, mi brinemo o njima i na ličnom nivou i želimo da im pomognemo i poboljšamo svaki aspekt njihovog života.\nTeam building ili osećaj građenja uspešnog tima putem neposredne komunikacije i uvažavanjem svakog mišljenja, podržan je i čestim neformalnim sastancima i okupljanjima zaposlenih, gde u jednoj krajnje opuštenoj i prijateljskoj atmosferi često budu rešeni kako poslovni tako i lični problemi zaposlenih.\nBriga o društvenoj zajednici\nSvakim potezom Profi Sistem se trudi da pored svojih poslovnih uspeha pomogne i kompletnoj zajednici da postigne pozitivne rezultate. Sponzorisanjem sportskih i kulturnih događaja i organizovanjem istih želimo da približimo zajednici naše pozitivne stavove i iskustva i da na jedan savremen način pokažemo kako se u Srbiji može poslovati domaćinski.\nProjekat street fudbal je jedan od mnogih koji kroz sportske aktivnosti ima za cilj edukaciju dece i ukazvanje koliko je bavljenje sportom važno za njihov celokupan razvoj.\nZahvalni smo svim organizacijama koje su nam omogućile da se uključimo u aktivnosti humanitarnog rada jer to je želja svih članova kolektiva i cilj nam je da kroz sve aktivnosti širimo pozitiva uticaj u društvu jer samo pozitivna kompanija je ujedno i uspešna.


Bajden čestitao godišnjicu nezavisnosti Kosova - Medija centar\n„Pozdravljam Vašu posvećenost konstantnom i izuzetno bitnom radu u jačanju institucija Kosova kako biste obezbedili da kosovska demokratija donese rezultate svim građanima vaše zemlje. Sjedinjene Države će ostati nepokolebljivi partner Kosova, dok se vi trudite da se borite protive korupcije i jačate vladavinu prava, da branite prava verskih i etničkih zajednica, da podstičete pravičan i transparentan privredni rast i da obezbedite održivu energetsku budućnosti“, naveo je američki predsednik.\n„Zadovoljni smo što Kosovo nastavlja da gradi i jača svoje pozitivne odnose sa susednim zemljama i nastavićemo da podržavamo vaše napore ka sveobuhvatnom sporazumu o normalizaciji sa Srbijom, usmerenom na međusobno priznanje“.\n„Od pružanja sigurnog utočišta nezaštićenima, do jačanja globalne bezbednosti i smeštanja zajedno sa američkom vojskom u Kuvajtu, narod Kosova je dokazao svetu svoju hrabrost i velikodušnost. I dok se zajedno suočavamo sa pandemijom kovida-19, srećan sam što su Sjedinjene Države imale mogućnost da ovog meseca ponude još pola miliona sigurnih i efikasnih doza vakcine kako bi zaštitili i pomogli Kosovu u uzdizanju od pandemije“.\n„Ponovo Vam se zahvaljujem na velikoj počasti koju ste odali mom sinu Beau, kada ste mu posthumno dodelili Predsedničku medalju za vladavinu prava, prošle godine. Željno iščekujem da nastavimo naše napore da oživimo budućnost Kosova kao jedne dinamične, suverene i multietničke demokratije, koja zauzima zasluženo mesto u evropskim i evroatlantskim institucijama. Vama i čitavom narodu Kosova želim bezbedan i radostan praznik, dok slavite vašu nezavisnost“, zaključio je predsednik SAD-a u čestitiki.


Moguća strategija za razgovore Srbije i Kosova\nVladimir Todorić iz Centra za novu politiku iznosi moguću platformu za razgovore između Beograda i Prištine\nDa li će se od Srbije tražiti da prizna nezavisno Kosovo - to je pitanje koje će možda doći na dnevni red u budućnosti. Ono što sad čeka Beograd, ali i Prištinu je da što pre počnu dijalog. Dok se čini da zvanični Beograd nema strategiju za pregovore, civilni sektor, tačnije Centar za novu politiku, izašao je sa predlogom strategije, koja povlači paralelu između Velike Britanije i Australije sa jedne i Srbije i Kosova sa druge strane.\nVeć neko vreme ne postoji dilema hoće li Beograd i Priština sesti za sto – pitanje je kada će dijalog početi, pre svega zbog predstojećih izbora na Kosovu. Kako kaže sagovornik Glasa Amerike iz Centra za novu politiku Vladimir Todorić dijalog treba da počne što pre, jer se neke stvari moraju rešavati i pre pokretanja konačnog pitanja statusa Kosova.\n"Mislim da je važno da tehnički pregovori počnu što pre. Zima počinje, a o grejanju se ne može razgovorati u maju i aprilu, već se mora sada."\nBez obzira kako političari gledaju na problem, obični građani, po oceni Todorića žele da se pitanje Kosova konačno skine sa dnevnog reda.\n"Ja mislim da građani Srbije žele da se ovo pitanje pre svega završi. Da se zatvori i okrenemo ka nekim drugim pitanjima", kaže Todorić.\n"Kosovo kao tema nije na umu građanima kao važno. Mi pitamo građane koje su vam tri najvažnije teme u Srbiji? Veoma često Kosovo je veoma nisko – čim nema nekih događaja", objašnjava Srđan Bogosavljević iz agencije Strateški marketing.\n"Ali, istovremeno, građani Srbije ne žele da se ovo pitanje završi na bilo koji način. Mislim da Srbija traži jedan dostojanstven način da izađe iz ovoga", dodaje Todorić.\nU pokušaju da reši ustavno ograničenje i odblokiraju srpsku pregovaračku poziciju, Centar za novu politiku je izašao sa predlogom platforme za pregovore sa Prištinom. Po modelu transfera suvereniteta koji je 30-tih godina prošlog veka primenjen za rešenje odnosa tada imperijalne Britanije sa Australijom, Novim Zelandom ili Kanadom, Todorić i kolege predlažu da i Beograd donese odluku o transferu dela svog suvereniteta na Prištinu.\n"Smatramo da je politički kontekst isti, da je takav model koji je postojao između Velike Britanije i njenih kolonija bio jedna vrsta političke konstrukcije da bi se određeni politički proces predstavio domaćem javnom mnenju u malo drugačijem svetlu. I tu postoji kompletna analogija sa našom političkom situacijom", smatra Todorić.\nPo istom pricipu i članice Unije transferišu deo svog suvereniteta na Brisel, dodaje Todorić i kaže da se uključivanje Kosova u međunarodne institucije može sprovesti po modelu dve Nemačke, kada je Zapadna dopustila Istočnoj da se priključuje, ali je nikada nije priznala.\n"Da li su ti uslovi prihvatljivi za Prištinu – to je drugo pitanje. Ali ovakav model bi sugurno omogućio Srbiji i državnim organima da ponude platformu koja je u skladu sa UN i koja je konstruktivna u cilju dostizanja dogovora", kaže Todorić.\nSrđan Bogosavljević, agencija Strateški marketing\nSrđan Bogosavljević iz Strateškog marketinga kaže da sva istraživanja javnog mnenja otkrivaju i veliku dozu realnosti građana Srbije.\n"Javno-mnenjski podatak od 60-70 % ljudi koji kažu najbolje rešenje za Kosovo je da bude deo Srbije, a kad ih pitate – a šta je realistično, dođete do jako velikog broja ljudi koji kažu – a realistično je da će oni ostati nezavisni. Kao što su pre proglašenja nezavisnosti realistično govorili da će postati nezavisni. Dakle ljudi razumeju taj proces, ali ga ne vole", priča Bogosavljević.\nSa takvim raspoloženjem građana političari mogu da idu dosta daleko u pregovorima, kažu sagovornici Glasa Amerike. Sa druge strane, pogrešno je uverenje da se kosovske vlasti i sami građani osećaju kao pobednici kojima nisu potrebni pregovori.\n"Javno mnenje na Kosovu je svesno da situacija koja se tiče njihovog svakodnevnog života, a naročito uključenja u međunarodne institucije, a naročito u evropske tokove zavisi od postizanja nekakvog implicitnog ili eksplicitnog dogovora sa Beogradom", kaže Todorić.\nOn smatra da će dijalog biti težak i dugačak, te da je za pregovarače najbolje da sednu za sto sa dozom poverenja i bez pripremljenih kompletnih stavova i platformi koji mogu da ograniče manevarski prostor tokom razgovora.\nPlatforma Centra za novu politiku može da posluži kao jedno od mogućih rešenja u srpsko-srpkom dijalogu, koji je važan za smirivanje unutrašnjih tenzija pre početka samog dijaloga Beograda i Prištine.


Nišu nedostaje hotel sa pet zvezdica | Hotelijeri.com\nNišu nedostaje hotel sa pet zvezdica\nMarketing i prodaja , Srbija / 22. 04. 2015. / Autor: Marija Stojanović Petkovski\nNiš ima oko dvadeset hotela različite kategorizacije. Prema podacima Republičkog zavoda za statistiku, interesovanje stranih turista za noćenje u ovom gradu je znatno povećano u odnosu na prethodne godine. S obzirom na to, postavlja se pitanje: ima li Niš dovoljno hotelskih kapaciteta da isprati povećani priliv turista?\nCentar Niša i hotel Ambasador; Izvor: Wikipedia/Alxadj\nNiš je tokom 2014. godine posetilo više od 68.000 domaćih i stranih turista, dok je ostvareno više od 130.000 noćenja. Kada je reč o dolascima, to predstavlja porast od skoro devet odsto, u odnosu na 2013, odnosno porast od oko šest odsto, ukoliko govorimo o noćenjima.\nOd ukupnog broja turista, nešto manje od polovine (oko 31.000) činili su domaći, dok je stranih turista bilo oko 37.000. Iako je Niš, zvanično, 2014. posetilo manje domaćih turista nego stranih u odnosu na 2013. godinu, primetan je porast stranih turista koji su posetili ovaj grad i to od skoro 25 odsto.\nKada su u pitanju noćenja, zabeleženo je 2014. godine oko dva odsto manje noćenja domaćih turista nego 2013, dok je kod stranih turista povećano interesovanje za noćenje u ovom gradu za skoro 18 odsto.\nNiš ima oko 20 hotela koji su kategorizovani od jedne do četiri zvezdice. Iako bi bilo poželjno da svi oni imaju svoj sajt ili da se rezervacija smeštaja u njima može obaviti preko sajtova koji se time bave, to nije tako.\nTakođe, u gradu se nalazi dosta hostela, kao i vila i konaka, koji u ponudi imaju uglavnom, prenoćište. Hotela sa pet zvezdica u Nišu nema, a od međunarodnih hotelskih lanaca, ovde je prisutan samo jedan i to Best Western.\nDa postoji problem u smeštajnim kapacitetima u Nišu, shvatilo se 2013. godine, prilikom pripremanja proslave 17 vekova Milanskog edikta. Tada je najavljeno da će Niš posetiti oko 100.000 turista, a da grad ima tek nešto više od 4.000 kreveta u svim hotelima, hostelima i motelima.\nIako je tada iz Turističke organizacije Niš istaknuto da će, ukoliko do problema dođe, on biti rešen povećanjem kapaciteta privatnog smeštaja, to na duže staze nije rešenje.\nNiš ima tek nekoliko hotela koji u svojoj ponudi imaju određene konferencijske kapacitete, kao i spa i wellness sadržaje, a to su uglavnom hoteli sa četiri zvezdice. Značajnije konferencijske kapacitete ima samo hotel Grand, dok, primera radi, Tami Residence i Best Western My Place karakterišu i pojedini spa i welness sadržaji.\nU poslednjih nekoliko godina u gradu je otvoren samo jedan hotel većih kapaciteta – Grand. Iako je otvoreno i nekoliko manjih hotela, mahom niže kategorizacije, mnogi hoteli su zatvoreni. Među njima su Nais, ali i Ambasador, hotel većih kapaciteta, koji je u centru Niša poslovao skoro pet decenija.\nVećina novootvorenih hotela ima isti problem – mali kapacitet. S obzirom na to stiče se utisak da Nišu, ne samo da nedostaje hotel sa pet zvezdica, već da nedostaje hotel koji bi imao veće kapacitete.\nTreba istaći da je u planu da se nekadašnji hotel Park, koji je poslednjih godina zatvoren, renovira i ponovo otvori kao hotel najviše kategorije, koji će imati i veliku kongresnu salu. Ukoliko se to dogodi, on će biti jedini hotel u gradu sa pet zvezdica i tek drugi sa većom kongresnom salom.\nDo tada, hoteli koji već posluju u Nišu nove goste mogli bi da privuku boljom onlajn promocijom i predstavljanjem sadržaja koje njihovi objekti nude.


Staro jezgro Zemuna: Staro jezgro\nZemun ubrajaju u najstarije gradove u našoj zemlji. Vrlo pogodan geografski\npoložaj i prirodni uslovi, privukli su i zadržali ljude da u ovom delu medjurečja\nosnuju naselje čiji se kontinuitet može pratiti od neolita do danas.\nStaro jezgro Zemuna u svom današnjem obliku formirano je već krajem\n18.veka i predstavlja jedinstven urbani fenomen izražen kroz mnogostrukost\noblika, sadržaja i značenja, zbog čega je proglašeno prostornom, kulturno-istorijskom celinom od velikog značaja za Republiku Srbiju. ( Urban. Zavod Bg)\nDeo Donjeg grada koji obuhvata Plan detaljne regulacije\nMetodologija planiranja u zaštićenim kulturno-istorijskim područjima - Urbana obnova starog jezgra Zemuna\nGrozdanić Milica, Urbanistički zavod Beograda JP, Beograd - Sažetak :\nZemun ubrajaju u najstarije gradove u našoj zemlji. Vrlo pogodan geografski položaj i prirodni uslovi, privukli su i zadržali ljude da u ovom delu međurečja osnuju naselje čiji se kontinuitet može pratiti od neolita\nNalazeći se na raskrsnici puteva između Istoka i Zapada kojima su se kretala sva politička, etnička i kulturna pregrupisavanja našeg kontinenta, Beograd i Zemun pripadaju najstarijim naseljima Evrope i najviše razaranim gradovima sveta. Svi krupni događaji evropske istorije odigravali su se preko njihovih teritorija.\nStaro jezgro Zemuna u svom današnjem obliku formirano je već krajem XVIII veka i predstavlja jedinstven urbani fenomen izražen kroz mnogostrukost oblika, sadržaja i značenja, zbog čega je proglašeno prostornom, kulturno- istorijskom celinom od velikog značaja za Republiku.\nUrbanistički zavod Beograda, kao nosilac izrade plana, u saradnji sa Zavodom za zaštitu spomenika kulture grada Beograda, izradio je Program rada (razmatran i podržan na sednici Stručnog saveta Urbanističkog zavoda održanoj 21.09.2001. godine i na sednici Komisije za arhitekturu i urbanizam IO Skupštine grada održanoj 30.10.2001. godine), u kome je definisao metodologiju, sadržaj i dinamiku izrade predmetnog plana revitalizacije i urbane obnove ove spomeničke celine.\nPrimenjena metodologija zasnovana je na važećim zakonskim rešenjima i propisima, kao i na ukupnoj praksi Urbanističkog zavoda Beograda i drugih urbanističkih organizacija u postupku izrade i donošenja regulacionih planova.\nUrbana obnova je u predloženom metodološkom postupku shvaćena kao prilagođavanje objekata i prostorne celine promenjenim socijalnim, kulturnim i ekonomskim uslovima bez bitnih promena njihovih osnovnih fizičkih osobina, a u cilju očuvanja tradicije, identiteta i fizionomije istorijskog ambijenta.\nPostojeći socijalni milje se zadržava u unapređenim ekološkim i adaptiranim funkcionalnim uslovima. Obnova i rekonstrukcija grada shvaćene su kao trajan proces koji se odvija u onoj meri i na onaj način kako to dopuštaju finansijske, kulturne i, iznad svega, organizacione mogućnosti i sposobnosti društvene zajednice.\nMetodologijom izrade plana predložen je, prihvaćen i realizovan konkurs za unapređenje javnih prostora i objekata sa ciljem da se u fazi pripremanja prostorno-programskog koncepta plana provere ponuđena rešenja i prikupe i druge (drugačije) ideje o mogućim načinima uređenja prostora.\nPredmetnim planom utvrđen je obuhvat i koncepcija uređenja i unapređenja starog jezgra Zemuna u cilju očuvanja tradicije, identiteta, kulturno-istorijskog i prirodnog ambijenta i unapređenja javnih prostora\nCelina jezgra, kao višeslojni gradski organizam, tretirana je kroz interdisciplinarni konzervatorski i planerski postupak revitalizacije i rekonstrukcije ograničenog obima, kojim je potrebno razrešiti stvarne protivurečnosti života ispoljene između nasleđa i savremenih potreba.\nU plan je implementirana ideja o urbanoj obnovi gradova utemeljena u svim urbanističkim poveljama, kojom se afirmiše koncept održivog grada kao prioritetan u upravljanju i trajnom uređenju.\nPlan afirmiše Staro jezgro Zemuna kao jedan od dva istorijska središta Beograda i jedno od tri jezgra koja čine glavni gradski centar.\nRazvojne mogućnosti ovog prostora definisane su u pravcu kvalitetne transformacije prostora i afirmacije vrhunskog ambijentalnog okruženja, a ne u značajnom povećanju kapaciteta stambeno-poslovnog prostora.\nPlan preporučuje zaštitu karaktera postojećeg tkiva, očuvanje i unapređenje javnih prostora, očuvanje parcelacije, horizontalne i vertikalne regulacije, autohtone arhitekture, revitalizaciju postojećih i uvođenje (redefinisanje) novih namena za objekte i prostore koji imaju izuzetne kulturno-istorijske, arhitektonsko-urbanističke i ambijentalne vrednosti, kao i zaštitu vizura, siluete i slike grada.\nPlan predstavlja osnov za buduće arhitektonsko oblikovanje blokova i ansambala i njihovu neposrednu izgradnju i realizaciju.\nОбјавио D.Radović - Dragan у 06:43


NA STOTINE ĐAKA SE FOTOGRAFISALO S OPIJATIMA: Počela potera za osnivačem stranice "Droga Srbija" : Nadlanu.com\nNA STOTINE ĐAKA SE FOTOGRAFISALO S OPIJATIMA: Počela potera za osnivačem stranice "Droga Srbija"\nObjavljeno 2. feb 2018. / 15:15:42\nSlike na kojima su deca sa marihuanom, kokainom, LSD tabletama u školi kao i ispred policijskih kola, predmet su istrage MUP-a, ali i Tužilaštva za visokotehnološki kriminal, kako bi otkrili ko stoji iza ovog jezivog izazova.\n- Posebno tužilaštvo za visokotehnološki kriminal je zajedno sa Odeljenjem za VTK Službe za borbu protiv organizovanog kriminala MUP-a Srbije, odmah po saznanju da navedena grupa na društvenoj mreži Instagram postoji, a koje je postojalo pre medijskog interesovanja, preduzelo dokazne radnje radi utvrđivanja identiteta mogućih izvršioca određenih krivičnih dela - navode iz Tužilaštva.\nSumnja se da osobe koje stoje iza ovog profila mogu da budu i dileri koji su mladima distribuirali drogu, ali i naveli ih na korištenje. Postoji mogućnost da te osobe uopšte ne žive u srbiji, pa Tužilaštvo računa i na međunarodnu pomoć.\nNa spornom instagram profilu fotografije su objavljivane osam dana, a profil je zatim ugašen.\nNa stranici "Droga Srbija" isticano je da ne promoviše prodaju i konzumiranje opojnih droga. Ipak, u opisu profila bilo je istaknuto da prvih 10.000 pratilaca "dobija poklončić", a objavljene fotografije predstavljaju kao dela svojih pratilaca, koje obeležavaju u svojim objavama.\nKoliko se klinci iz Srbije osećaju moćno i nezaustavljivo pokušavaju da pokažu i smotanim džointima uvaljeni u poslednjim redovima školske klupe, ne prezajući od mogućnosti izbacivanja, pripaljujući ih uz policijski automobil ili fotografijom sa terase na kojoj u ruci drže poveću količinu marihuane, dok se u pozadini vide policajci na parkingu, piše Blic.\nU MUP-u kažu da policija intezivno radi na identifikaciji osoba sa fotografija, kao i administratora ovog naloga na Instagramu.\nZbog širine fotografija, može se zaključiti o kojim školama je reč, ali nadležni iz tih ustanova nisu mogli da daju informacije. Policija je preduzela konkretne mere i već je došla do nekih podataka, ali za sada ne može da ih saopsti javnosti da ne bi ugrozila dalji tok istrage, navode u MUP-u.\nIz Beogradske gimnazije "Patrijarh Pavle", profesor Milica Milenović kaže da su se u školi dešavale različite situacije sa nedozvoljenim supstancama, ali se učenici nikada javno nisu hvalili.\n- Jedan profesor je pre desetak godina skrenuo pažnju roditeljima da njihovo dete konzumira nedozvoljene supstance, ali je zauzvrat dobio tužbu zbog povrede privatnosti. Na kraju je presuđeno u njegovu korist, ali i posledice suspenzije su nadoknađene. Ali je bilo i slučajeva da roditelji zataškavaju ovakve stvari. U gimnaziji imamo obezbeđenje koje dobro obavlja svoj posao, pa smo takve stvari sveli na minimum, te se ne dešavaju u školi. Ali ako profesori primete promene u ponašanju, odmah skreću pažnju roditeljima - rekla je za Blic profesor Milica Milenović.


Izvor: RTS, 01.Avg.2021, 07:42\nVučić je, u autorskom tekstu za "Politiku", istakao da na Balkanu predugo nije bilo tog važnog iskoraka, koji bi povukao >> Pročitaj celu vest na sajtu RTS << region napred, te da je ovo prvi put da neko na Balkanu pokrene nešto što je dobro za ceo region, zbog čega su sporazumi u Skoplju istorijski, a istorijski će, navodi, biti i njihovi rezultati.\nVreme da racionalno pogledamo oko sebe Poručio je da je danas, kada smo zemlju ekonomski oporavili, nacionalno uspravili, vreme da racionalno i pragmatično pogledamo oko sebe, da razumemo ono što se zbiva u svetu, Evropi, ali i u regionu u kojem živimo.\nNa Balkanu dugo nije bilo važnog iskoraka On je ukazao i da u svetu o Balkanu obično misle kao o mestu stalnih ratova i krvoprolića, a čak i da je takva, dodaje, istorija Balkana nije ni prići istoriji današnje EU, između čijih nacija su "tekle reke krvi", kako je govorio Vinston Čerčil.\n"Otvoreni Balkan" naš odgovor na naše probleme Ponovio je i da želi da se inicijativi priključe i ostali na Balkanu, poručujući da nemaju čega da se plaše, osim svakodnevnih gubitaka zbog "tvrdih" granica.\nProstor bez barijera u trgovini i slobodnom kretanju ljudi"'Otvoreni Balkan' će uspeti, baš zato što ga nije smislio niko osim nas i zato što niko osim Srbije, Severne Makedonije i Albanije neće imati toliko volje da ga sprovede. Sve što je na Balkan stiglo odnekud, nije se primilo", ukazao je Vučić.\nMoramo da budemo otvoreni, spremni za saradnju i prigrlimo svaku šansu za ekonomski rast, infrastrukturno povezivanje i razmenu ideja i upravo zato projekat “Otvoreni Balkan” predstavlja veliku priliku, ali i nadu, odgovornost i obavezu da sami kreiramo bolju i drugačiju budućnost, poručio je...


Porodica evropskih naroda na prekretnici - Lični stavovi - Dnevni list Danas\nPočetna » Dijalog » Lični stavovi » Porodica evropskih naroda na prekretnici\nVažno je da se nastavi dijalog sa Prištinom\n0Piše: Aksel Ditman 09. maja 2017. 14.00\nNajnovije globalne promene, jasnije nego ikad ranije, pokazuju da Evropa treba da uzme svoju sudbinu u svoje ruke. Polazište za to je dobro, bez obzira na sva previranja. Evropska unija je jedinstven i značajan projekat koji čini dvadeset sedam država članica, dvadeset četiri jezika i više od 500 miliona potrošača. Na samom početku tog projekta stoji iskrena želja za mirom, stabilnošću i ekonomskim prosperitetom u Evropi i ta ideja je urodila plodom. Evropska unija je najveće unutrašnje tržište i veliko tržište za zapošljavanje koje omogućuje slobodno kretanje radnika i koje mladima pruža ogromne mogućnosti da studiraju u drugim zemljama članicama. Bez obzira na sve kulturne razlike u toj raznolikosti prilika u zemljama članicama, Evropska unija ima zajednički sistem vrednosti koje deli i poštuje, kao što su dostojanstvo čoveka, demokratija, ravnopravnost, vladavina prava i poštovanje ljudskih prava.\nNakon što je Srbija donela stratešku odluku da radi na tome da postane članica Evropske unije, ona je preduzela važne korake u tom pravcu. U suštini, proces proširenja je prilika da se pokrene duboka transformacija u cilju stvaranja moderne i prosperitetne države, pravosuđa i ekonomije. Evropska unija je ogromno tržište i pravni sistem, ali ujedno i zajednica vrednosti. Srbija preuzima te vrednosti, sprovodeći reforme za svoje dobro i za dobro svojih građana, ne radi zahteva iz Brisela. Evropska unija je tu da pruži finansijsku i tehničku podršku kao i da da smernice za dalji razvoj.\nAutor je ambasador SR Nemačke u Srbiji\naksel ditman, dan evrope


Saopštenje FK Vojvodina | FudbalInfo\nSaopštenje FK Vojvodina\nFudbalski klub Vojvodina obaveštava javnost da je odigravanje utakmice 25. kola Super lige Srbije, u kojoj osmog marta na stadionu “Karađorđe” treba da se sastanu Vojvodina i Crvena zvezda, dovedeno u pitanje. Naime, Policijska uprava Novi Sad razmišlja o tome da donese odluku o zabrani javnog skupa čiji je zahtev za održavanjem u zakonom predviđenom roku podneo fudbalski klub Vojvodina kao organizator, jer po njihovom mišljenju nisu u mogućnosti da pruže bezbednost svim akterima ovog sportskog događaja. Kako se navodi u dopisu policije, do problema je došlo pošto Policijska uprava zahteva od fudbalskog kluba Vojvodina da se gostujućim navijačima obezbedi istočna tribina, iako je FK Vojvodina kao organizator događaja odlučio da je za goste rezervisana isključivo južna tribina. FK Vojvodina napominje da južna tribina, koja je predviđena za gostujuće navijače, ima kapacitet da primi 1.500 gledalaca, što je tri puta više od pet posto kapaciteta stadiona, koliko je FK Vojvodina u obavezi da kao domaćin obezbedi za goste prema propisima i pravilniku Fudbalskog saveza Srbije. Podsetimo da su na pomenutoj tribini bili smešteni navijači FK Partizan na utakmici Super lige u novembru, kao i mnogi drugi gostujući navijači i nikad nije zabeležen ni najmanji problem. Samim tim, postavlja se pitanje zašto bi fudbalski klub Crvena zvezda i njegovi navijači bili u povlašćenom statusu u odnosu na sve druge klubove Super lige i da li je ovo još jedan vid pritiska da se nekome obezbedi titula?


United Airlines planira ukidanje velikog broja radnih mesta: Chicago može biti teško pogođen - Aktuelnosti US\nUnited Airlines planira ukidanje velikog broja radnih mesta: Chicago može biti teško pogođen\nUnited Airlines planira da ukine više od 3.400 menadžerskih i administrativnih pozicija od 1. oktobra, pošto je aviokompanija pretrpela posledice tokom pandemije virusa COVID-19, zaustavivši gotovo sva svoja putovanja.\nChicago, rodni grad aviokompanije, mogao bi biti posebno teško pogođen.\n„Moramo da priznamo da će biti ozbiljnih posledica po našu kompaniju ako ne preduzmemo snažne i odlučne mere, što uključuje donošenje odluka koje niko od nas nikada nije hteo niti očekivao da donese“, izjavila je Kate Gebo, izvršna potpredsednica za ljudske resurse i radne odnose u aviokompaniji.\nUnited Airlines očekuje da će sredinom maja objaviti paket pomoći za domaće menadžment i administrativne radnike, rekla je Gebo u dopisu. Zaposleni koji uzmu paket moći će zadržati putne privilegije i medicinske beneficije tokom dužeg perioda, zajedno sa „nekim nastavkom plate“, rekla je ona.\nOd 1. oktobra kompanija više neće nuditi pakete otpremnina za menadžerske i administrativne radnike.\nČikago: Stotine knjiga odbačeno ispred srednje škole Lake View (VIDEO)\nIZVOR: CHICAGO TRIBUNE FOTO: FLIPBOARD\nTags: AviokompanijaChicagoEpidemijaOptremninaUkidanje radnih mestaUnited Airlines\nŽurke u Illinois-u se nastavljaju uprkos zabranama (VIDEO)\nPrinudno sleteo borbeni avion iz Trump-ove vazdušne pratnje


Varufakis podneo ostavku, Statakis novi ministar finansija?\nBeta 6. jula 2015. 08:40\nGrčki ministar finansija Janis Varufakis podneo je jutros ostavku „da bi olakšao premijeru Aleksisu Ciprasu pregovore sa stranim poveriocima“, uprkos grčkom „ne“ sa 61,31 odsto glasova protiv predloženih mera štednje stranih poverilaca na referendumu održanom dan ranije.\nVarufakis je naveo nedugo posle saopštavanja rezulatata referenduma da pojedini ministri finansija evrozone i kreditori ne bi voleli da on prisustvuje sastancima i da je grčki premijer Aleksis Cipras ocenio da bi njegova ostavka „moigla da pomogne u postizanju sporazuma“ te da zbog toga on napušta mesto ministra finansija.\nPrema prebrojanim 95,63 odsto glasova, 61,31 odsto glasača je reklo „ne“ novom predlogu međunarodnih kreditora, dok je 38,69 odsto birača zaokružilo „da“ na juče održanom referendumu u Grčkoj.\nIzlaznost biraca je bila 62, 49 odsto, saopštilo je noćas grčko Ministrastvo unutrašnjih poslova, javila je grčka novnska agencija ANA.\nGrčki premijer Cipras dobio je odobrenje predsednika Prokopisa Pavlopoulosa da danas sazove savet lidera političkih partija da bi ih informisao svom stavu i čuo njihove predloge pred novi pregovarački ciklus sa međunarodnim kreditorima koji se ocekuje da će uskoro početi.\nAgencije su jutros javile da je grčki ministar finansija Janis Varufakis podneo ostavku „da bi olakšao premijeru pregovore sa stranim poveriocima“.\nPredsednik Evropske komisije Žan-Klod Junker održaće tokom jutra telefonom će o Grčkoj razgovarati sa predsednikom Evropskog saveta Donaldom Tuskom, predsednikom Evropske centralne banke Mario Draghijom i predsednikom Evrogrupe Jeroenom Dijšelbloemom.\nEvropski samit će biti održan sutra (u utorak) u Briselu kako bi razgovarali o budućim planovima posle jučerašnjeg referenduma u Grčkoj, a kome predhodi hitan sastanku Evrogrupe.\nTusk je, na svom tviter nalogu najavio, da će Evropski samit biti sutra u 19:00 (po grčkom vremenu) da bi „razgovarali o situaciji posle referenduma u Grčkoj“, prenela je grčka agencija ANA.\nPonovno pokretanje pregovora Grčke i njenih međunarodnih kreditora može početi samo odlukom Evrogrupe, navode evropski diplomatski izvori.\nPrema istim izvorima, pregovori ne mogu početi odmah, jer program za Grčku istice sutra (u utorak), a Evropska komisija nije dobila odgovarajuću naredbu od strane Evrogrupe, navodi ANA.\nNovi grčki ministar finansija umesto Varufakisa biće imenovan nakon sastanka političkih lidera koji treba da počne danas u 10,00 časova, rekao je portparol vlade u Atini, preneo je Rojrets.\nAleksis CiprasgrckaJanis Varufakisreferendum


MUP: NA DNEVNOM NIVOU SPREČI SE ILEGALNI ULAZAK 20 DO 50 ILEGALNIH MIGRANATA\nNačelnik Uprave granične policije MUP-a Srbije Miljan Stanojević izjavio je danas da je, po podacima Ministarstva unutrašnjih poslova, u Srbiji oko 4.000 migranata, što je blagi pad u odnosu na 2018. godinu.\nStanojević je za agenciju Beta izjavio da Granična policija dnevno spreči 20 do 50 ljudi koji pokušavaju da ilegalno udju u Srbiju, mahom iz Severne Makedonije i Bugarske.\n“U 2019. godini granična policija je zaustavila i sprečila ukupno oko 15.000 ljudi da ilegalno uđu u Srbiju, dok je na ‘Balkanskoj ruti’, odnosno u zemljama Zapadnog Balkana, zaustavljeno ukupno 154.000 ljudi koji su pokušavali da ilegalno pređu granice”, kazao je Stanojević.\nOn je rekao da među ilegalnim migrantima koji dolaze “Balkanskom rutom” preovlađuju državljani Avganistana i Pakistana, a državljana Sirije je znatno manje nego prošle godine.\n“Za nas ‘Balkanska ruta’ nikada nije zatvorena, ali je broj ljudi koji njome sada prolazi daleko manji ako se uporedi sa 2015. godinom, kada je kroz Srbiju prošlo oko milion ljudi. Stanje je bezbedno, vrši se registracija svakog od migranata koji uđu u Srbiju, tako da se zna iz kojeg područja dolaze”, rekao je Stanojević.\nPo njegovim rečima, Granična policija se prema migrantima ponaša profesionalno i u skladu sa zakonom tako da do sada nije bilo nikakvih pritužbi na njeno postupanje.\nStanojević je naveo da migranti pokušavaju da na razne načine pređu državnu granicu pri pokušaju da uđu u Srbiju, a bilo je i tragičnih slučajeva kada su neki od njih ginuli od udara struje pri pokušaju da granicu pređu na krovovima vagona vozova.\nSavetnik ambasadora Norveške Ivan Kuzmičević je na konferenciji “Regulativa u oblastima azila i migracije”, koju je organizovala “Grupa 484” u Beogradu rekao da Norveška godinama pomaže Srbiji u vezi s migrantskom krizom.\nRačunajući i pomoć lokalnim vlastima, ukupna pomoć Norveške od 2015. godine zemljama Jugoistočne Evrope zbog migrantske krize iznosi 300 miliona evra.\nPo podacima MUP-a, 2018. godine u Srbiji su registrovana ukupno 8.432 migranta, samo 251 je podneo zahtev za azil u Srbiji.\nTako je i ove godine, rečeno je na konferenciji.\nNa osnovu podataka Visokog komesarijata Ujedinjenih nacija za izbeglice, ove godine je do kraja jula zabeležen ulazak više od 11.000 migranata, a po evidenciji Kancelarije za azil, u istom periodu je 6.165 izrazilo nameru da traži azil, da bi samo 161 lice to i učinilo.\nPo podacima UNHCR-a tokom prvih šest meseci ove godine u Srbiji je registrovano 1.600 stranih maloletnika migranata, bez pratnje roditelja ili staratelja.


PREDLOG UREDBE O BLIŽIM USLOVIMA, KRITERIJUMIMA I ELEMENTIMA ZA PAUŠALNO OPOREZIVANJE OBVEZNIKA POREZA NA PRIHOD OD SAMOSTALNE DELATNOSTI: Preko Portala Poreske uprave biće omogućeno obveznicima da pre započinjanja obavljanja delatnosti dobiju tačnu informaciju o iznosu obaveza po osnovu poreza na dohodak i doprinosa za obavezno socijalno osiguranje\nRadna grupa koju je formirala Vlada Republike Srbije pripremila je tekst Predloga uredbe o bližim uslovima, kriterijumima i elementima za paušalno oporezivanje obveznika poreza na prihode od samostalne delatnosti. Cilj pripreme ove Uredbe je da se otklone nedostaci paušalnog oporezivanja preduzetnika prema važećem zakonskom rešenju, a posebno:\n• Neizvesnost u pogledu odobravanja korišćenja prava na paušalno oporezivanje;\n• Nedovoljna predvidivost obaveza poreskih obveznika koji se paušalno oporezuju i to posebno prilikom započinjanja obavljanja delatnosti;\n• Kašnjenje u izradi i dostavljanju rešenja obveznicima.\nU cilju otklanjanja navedenih nedostataka, Radna grupa je sačinila predlog za unapređenje sistema paušalnog oporezivanja, koji se zasniva na sledećim principima:\n• Svi preduzetnici su razvrstani u grupe u zavisnosti od šifre delatnosti koju obavljaju;\n• Za svaku šifru delatnosti je utvrđen poseban koeficijent delatnosti koji odražava njenu procenjenu profitabilnost, a izračunava se na nivou Republike Srbije kao prosečna osnovica za sve obveznike u okviru jedne delatnosti koja se stavlja u odnos sa prosečnom osnovicom za sve delatnosti;\n• Polazna osnova za obračun visine fiskalnih obaveza obveznika predstavlja ponderisana prosečna zarada u Republici Srbiji, gradu, opštini, odnosno gradskoj opštini, odnosno u više gradskih opština u slučaju Grada Beograda, koja se izračunava tako što se prosečna mesečna zarada množi sa brojem zaposlenih, a zatim deli sa ukupnim brojem stanovnika u Republici, tom gradu, opštini, odnosno više gradskih opština;\n• Osim koeficijenta delatnosti i polazne osnovice za obračun visine fiskalnih obaveza koriste se i dodatni korektivni faktori, kao što su: zona u kojoj se delatnost obavlja, starost obveznika, trajanje obavljanja delatnosti i lična stanja obveznika, koja se mogu odnositi na dužu bolest i utvrđenu smanjenu radnu sposobnost;\n• U početnom periodu primene Uredbe obezbeđena je stabilnost iznosa obaveza poreskih obveznika koje u prve tri godine primene mogu da se uvećaju najviše do 10% na godišnjem nivou, ali su i propisivanjem uvećanih koeficijenata u prve tri godine sprečene zloupotrebe putem prijave prestanka i ponovnog otpočinjanja obavljanja delatnosti.\nNapominje se da se ovi uvećani koeficijenti neće primenjivati na preduzetnike koji prvi put započinju obavljanje delatnosti.\nNavedeno predstavlja osnovu za izradu aplikativnog softvera koji će omogućiti automatizaciju postupka utvrđivanja obaveza preduzetnika u pogledu poreza na dohodak i doprinosa za obavezno socijalno osiguranje. Koristi od digitalizacije postupka biće višestruke:\n• Preko Portala Poreske uprave biće omogućeno obveznicima da pre započinjanja obavljanja delatnosti dobiju tačnu informaciju o iznosu obaveza po osnovu poreza na dohodak i doprinosa za obavezno socijalno osiguranje;\n• Postupak pripreme i dostavljanja rešenja poreskim obveznicima biće značajno pojednostavljen i ubrzan što će umanjiti administrativne troškove i olakšati ostvarivanje prava poreskih obveznika.\nIzvor: Vebsajt Advokatske komore Srbije, 10.10.2019.


Oglasio se MUP KS o saobraćajnoj nesreći u Ilijašu » IlijašNet\nPočetna/Dešavanja/Ilijaš/Oglasio se MUP KS o saobraćajnoj nesreći u Ilijašu *Arhiva\nOglasio se MUP KS o saobraćajnoj nesreći u Ilijašu *Arhiva\nJučer je u naselju Podlugovi, općina Ilijaš došlo do saobraćajne nesreće gdje je došlo do kontakta pješaka J.S. rođen 1927. godine sa zadnjim desnim bočnim dijelom autobusa marke “MAN” vlasništvo “Centrotrans – Eurolines” kojim je upravljao M.E.\nU ovoj nesreći na licu mjesta je smrtno stradao pješak J.S. čiju je smrt konstatovao dežurni ljekar zavoda za HMP Sarajevo. Uviđaj na licu mejsta obavio je dežurni tužilac Kantonalnog tužilaštva KS i policijski službenici MUP-a KS uz prisustvo sudskog vještaka saobraćajne i mašinske struke.\nNastavlja se rad na rasvjetljavanju nastanka saobraćajne nezgode, saopćeno je iz MUP-a KS.\nPobjeda odbojkašica OK Ilijaš protiv ekipe iz Širokog Brijega rezultat\nAktivisti Crvenog križa Ilijaš obilježavaju Svjetski dan borbe protiv\nUdaren pješak u Ilijašu\nPojedinci koji, uzimajući zdravo za gotovo, mogu se predstavljati da r


Obnovljen Muzej nauke i tehnike › Made-in-Germany.rs\nU Beogradu je nakon četiri meseca završena Rekonstrukcija Muzeja nauke i tehnike, a radovi su koštali 20 miliona dinara.\nDirektorka muzeja Sonja Zimonić objasnila je da su pod pokroviteljstvom Ministarstva kulture od 25. decembra do sada završene dve faze projekta rekonstrukcije, dok je treća još u toku, prenosi agencija „Beta“.\n– Fasada muzeja je potpuno rekonstruisana, a u zgradi je otvorena i jedna nova galerija za povremene tematske izložbe. Ta nova nova galerija nosiće naziv po osnovaču i idejnom tvorcu muzeja, akademiku Aleksandru Despiću. Još uvek je u toku treća faza radova na dodatnom bunaru za sistem grejanja i hlađenja pomoću obnovljive energije termalnih voda – rekla je Zimonoćeva.\nNakon obilaska muzeja, ministar kulture i informisanja Ivan Tasovac najavio je da će tokom narednog meseca u Vrnjačkoj banji biti otvorena stalna postavka ovog muzeja. On je precizirao da će na taj način i Vrnjačka banja imati svoj Muzej nauke i tehnike.\n– Ministarstvo uradilo ono što je najavljivalo. Ne samo rekonstrukciju dva centralna muzeja, Narodnog muzeja i Muzeja savremene umetnosti, već i rekonstrukciju celog muzejskog života. Na dan Narodnog muzeja 10. maja, u Beogradu ćemo zajedno obići unutrašnje radove u muzeju, posle čega ćemo posetiti i galeriju Matice srpske, gde će biti održana reprezentativna izložba povodom dana muzeja – najavio je Tasovac.\nBeogradski Muzej nauke i tehnike nalazi se u nekadašnjoj termoelektrani na Dorćolu iz 1927. godine, koja je veoma kratko vreme služila za proizvodnju električne energije. Zgrada je bila podignuta na mestu gde se već nalazila prva termoelektrana u Srbiji iz 1893. godine.\nObnovljen “Pionirski grad” u Beogradu\nU Svilajncu otvoren Prirodnjački centar\nOd MiG na 23/04/2015 / Građevinarstvo, Investicije, Tehnologija, Usluge / Ostavite komentar\nSrbiju prošle godine napustilo 927 lekara\nPočinje Sajam hortikulture "Beoplantfair"


Poklanjamo vam karte za "Grad heroja" - Detinjarije\nIz Volt Dizni studija za animaciju i tima koji stoji iza filmova „Zaleđeno kraljevstvo“ i „Razbijač Ralf“, stiže „Grad heroja“, akciona komedija o specijalnoj vezi između Bejmaksa (glas Vladislava Mihailovića), ogromnog robota na naduvavanje i čuda od deteta, Hira Hamade (glas Vasilija Prvulovića). Kad užasan događaj pogodi grad San…\nKad užasan događaj pogodi grad San Fransokio i smesti Hira usred opasnosti, on će potražiti pomoć od Bejmaksa i njegovih bliskih prijatelja: zavisnice od adrenalina Go Go (glas Dušice Novaković), čistunca Vasabija (glas Pavla Jerinića), genija za hemiju, Hani Lemon (glas Jelene Gavrilović) i ljubitelja stripova Freda (glas Nikole Rakočevića). Odlučan u tome da razotkrije misteriju, Hiro će preobratiti svoje prijatelje u ekipu haj-tek heroja.\n„Hirov stariji brat Tadaši je stvorio vrhunskog robota Bejmaksa koji je zamišljen da se stara o ljudima,“ kaže reditelj Don Hol. „Bejmaksova jedina programirana želja je ‘Kako vam mogu pomoći?’ On je jako saosećajan. A Hiro je nesnađeni tinejdžer– odnos njihovim različitih ličnosti je veoma duhovit ali i dirljiv.“\n„U gradu se pojavio maskirani zlikovac koji ne planira ništa dobro,“ kaže reditelj Kris Vilijams. „Hiro će preuzeti na sebe zaduženje da otkrije ko je taj čovek i šta planira da uradi. Hiro namerava da ga zaustavi, po svaku cenu.“\n„Ovo je zaista putovanje jednog heroja,“ nastavlja Vilijams. „Prijateljstvo sa Bejmaksom će otvoriti oči Hiru i on će shvatiti šta to stvarno znači biti heroj.“\nTaramount poklanja čitaocima 2×2 karte za projekciju u nedelju u 11:50h u bioskopu Cineplexx Delta City Pošaljite imejl sa naslovom „Grad heroja“ na detinjarije@gmail.com a mi ćemo Vas obavestiti ako ste osvojili karte. Srećno!\nTagovi :animirani film, bioskop za decu, Cineplexx Delta City, crtani film, Grad heroja, nagradna igra


Opet štrajkuju piloti „Lufthanze“ › Made-in-Germany.rs\nOko 750 letova nemačke aviokompanije „Lufthanza“ otkazano je danas zbog još jednog u nizu štrajka pilota, koji su ovoga puta najavili dvodnevni prekid rada.\nKao i prethodne obustave rada, piloti su i ovaj štrajk započeli zbog dugoročnog spora sa upravom kompanije oko uslova za prevremeno penzionisanje, javljaju nemački mediji.\nNa aerodromima u Frankfurtu i Minhenu otkazano je više od polovine od ukupno 1.400 predviđenih sletanja i poletanja aviona na kraćim domaćim i evropskim linijama, što će, kako je izjavio portparol „Lufthanze“, pogoditi oko 80.000 putnika, prenosi agencija „Frans pres“.\nOvim štrajkom nisu obuhvaćeni letovi „Lufthanzinih“ ćerki kompanija: „Džermanvings“, „Jurovings“, „Svis“ i „Austrijan erlajns“.\nSindikat pilota nemačke aviokompanije saopštio je da će štrajk biti na snazi i tokom sutrašnjeg dana, pa će se, osim na domaće i evropske letove, on odraziti i na prekookeanske letove.\nAktuelni štrajk pilota „Lufthanze“ dvanaesti je po redu počev od aprila meseca prošle godine, organizovan zbog plana uprave ove aviokompanije da ukine propis prema kojem piloti mogu da se penzionišu sa 55 godina života, a zatim da primaju do 60 procenata plate sve dok ne napune 65 godina, kada prema nemačkom zakonu imaju pravo na punu penziju.\nOd MiG na 18/03/2015 / Transport, Tržište rada / Ostavite komentar


Izvor: Radio Televizija Vojvodine, 09.Jun.2020, 08:26\nHiljade ljudi iskoristili su poslednju priliku da se oproste od Džordža Flojda u crkvi u Hjustonu, gradu u kojem je odrastao, dok njegova smrt nastavlja da podstiče proteste u Americi i svetu protiv rasne nepravde.\nNa komemoraciju su došle porodice drugih afroameričkih žrtava ubistava koja su takođe izazvala ogorčenje javnosti, između ostalih rođaci Erika Garnera, Majkla Brauna, Ahmada Arberija i Trejvona Martina.\n"Boli", rekao je Filoniz Flojd, brat Džordža >> Pročitaj celu vest na sajtu Radio Televizija Vojvodine << Flojda, koji je jecao dok je pominjao neka od imena ispred crkve.\n"Dobićemo pravdu, dobićemo je, nećemo dozvoliti da se ova vrata zatvore", rekao je on, prenosi Glas Amerike.\nPo vrelom, teksaškom vremenu, ožalošćeni, od kojih su neki nosili majice sa Flojdovom slikom ili rečima "Ne mogu da dišem" - čekali su satima da mu odaju poštu prolazeći pored otvorenog kovčega.\nNeki su pevali pesmu "Lean on me", a šef policije Hjustona se zagrlio sa nekima u mimohodu.\nOni koji nisu mogli da dođu napravili su sopstvene komemoracije - u Los Anđelesu je kolona automobila nalik na pogrebnu procesiju prošla kroz centar grada, dok su građani Memfisa u Tenesiju održali minut ćutanja.\nGrađanima je naloženo da nose maske radi zaštite od korona virusa i da stoje na razdaljini od dva metra dok su prolazili pored kovčega.\nJedan od prvih u mimohodu bio je guverner Teksasa Greg Abot, koji je nosio kravatu u bojama Flojdove srednje škole u Hjustonu, gde je Flojd bio istaknuti sportista u timu za američki fudbal.\n"Džordž Flojd će promeniti tok istorije u Sjedinjenim Državama. On nije umro uzalud. Iza njegovog života ostaje nasleđe zbog načina na koji su Amerika i Teksas odgovorili na tu tragediju", poručio je Abot.\nNekoliko sati nakon što je javnosti dozvoljeno da uđe u crkvu, sudija u Mineapolisu je postavio kauciju od milion dolara za Dereka Šovina, policajaca koji je optužen za ubistvo drugog stepena u slučaju smrti Flojda.\nŠovin (44), koji se nalazi u zatvoru sa maksimalnim obezbeđenjem, nije rekao skoro ništa za vreme 11-minutnog pretresa kojem je prisustvovao preko video linka.\nDve nedelje posle Flojdove smrti, efekti se osećaju u zemlji i inostranstvu.\nU Parizu, najviši bezbednosni zvaničnik zemlje rekao je da policija više neće dozvoljavati da se tokom hapšenja, pritvorenici "stavljaju u kragnu", zahvat oko vrata za koji se veruje da je doveo do više slučajeva gušenja zatvorenika i koji se sada masovno kritikuje posle Flojdove smrti.\nDžordž Flojd će biti sahranjen pored svoje majke Larsenije Flojd, na groblju u pregradu Hjustona.\nDemokratski predsednički kandidat Džo Bajden sastao se sa njegovom porodicom u Hjustonu i razgovarao više od sat vremena sa njima, prema porodičnom advokatu Bendžaminu Krampu.\nKramp je na Tviteru saopštio da je Bajden "slušao, razumeo njihovu bol i saučestvovao".\nPrethodne komemoracije održane su u Mineapolisu i Redfordu u Severnoj Karolini, blizu mesta gde je Flojd rođen.\nRTS: Poslednji oproštaj od Džordža Flojda, porodica i prijatelji "proslavili njegov život"


SAT-TRAKT | Fiksna telefonija za poslovne korisnike\n- Korisnik već poseduje kućnu telefonsku centralu - PBX novijeg tipa, koja podržava SIP trunk interkonekcije. Ovo je ujedno i preporučeni vid realizacije.\n- Korisnik već poseduje kućnu telefonsku centralu - PBX, starijeg tipa koja nema mogućnost SIP trunk interkonekcije. Za ovakve korisnike SAT-TRAKT omogućava povezivanje korisnikove centrale sa SAT-TRAKT mrežom na klasičan način, putem dovoljnog broja analognih (POTS) ili digitalnih intefejsa (ISDN).\n- Korisnik uopšte ne poseduje kućnu telefonsku centralu i poseduje više lokacija na kojima rade zaposleni kompanije. U ovakvoj situaciji, SAT-TRAKT preporučuje IP Centrex rešenje. U ovom modelu korisnik poručuje određeni broj radnih mesta sa IP telefonima koji predstavljaju zatvorenu grupu korisnika. Ovo rešenje stvara virtuelno okruženje gde su svi zaposleni na "jednoj" kućnoj telefonskoj centrali i mogu se pozivati besplatno između sebe brojem lokala unutar grupe. Prednost ovog modela se naročito ogleda u tome ukoliko kompanija ima više lokacija na kojima radi mali broj zaposlenih, jer tada ne dolazi u obzir investicija u pojedinačne male PBX i njihovo umrežavanje da bi se postigla pomenuta funkcionalnost. Jedina investicija u tom slučaju je u potreban broj telefonskih aparata što je u bilo kom slučaju potrebno, ali se izbegava kupovina jednog ili više PBX-a kao i troškovi umrežavanja i održavanja sistema.\nAddress: Maršala Tita 111, 24300 Bačka Topola\nCEE CEE SUMMER 2014 Beograd Hotel Falkensteiner2014-06-19\nPOTPISAN UGOVOR SA BH TELEKOMOM2012-09-17\nCEE CEE SUMMER Conference Beograd 2016 2016-06-04\nPresentation - SAT-TRAKT, ELTEX, TELESTE 2016-02-25\nCEE CEE SUMMER Conference Beograd 2015 2015-06-18\n© Copyright 2014 SAT-TRAKT DOO Bačka Topola


Đilas: Potreban jak opozicioni savez, a ne labava koalicija - Izazov\nNovi magazin 14. marta 2018. 09:14\nNosilac liste „Beograd odlučuje – ljudi pobeđuju“ Dragan Đilas izjavio je danas da opozicija u Srbiji mora da se udruži u čvrst savez koji bi imao zajedničko predsedništvo i stručne timove za različite oblasti.\nĐilas je za TV N1 ocenio da su izbori u Beogradu pokazali da je ujedinjenje opozicije u jedan savez, jedino rešenje za promene u Srbiji.\n„Moj predlog je da se formira jedan savez koji će biti iznad obične koalicije, koji će imati svoja tela, da svaka stranka da svoje ljude, da ima neke programske stvari“, naveo je Đilas i istakao da opozicija građanima mora da ponudi programska rešenja – u ekonomiji, zdravstvu, prosveti.\nOn je za TV N1 rekao da fokus u narednom periodu treba da bude na borbi za fer izborne uslove bez kojih, kako kaže, više nema svrhe izlaziti na izbore.\nĐilas je rekao i da ne vidi sebe kao lidera opozicije i da je rezultat koji njegova lista ostvarila na izborima u Beogradu skroman.\nKomentarišući inicijativu bivšeg predsednika Srbije i DS-a Borisa Tadića da se formira demokratska unija, Đilas je rekao da će podržati svaku ideju koja vodi ka ukrupnjavnaju opozicije, ali ne i da se prave labave koalicije za 45 dana predizborne kampanje, posle čega će svako da krene na svoju stranu i radi za sebe.\nNa pitanje zašto nije došlo do ujedinjenja opozicije na beogradskim izborima, Đilas je rekao da to nije pitanje za njega, jer je razgovarao sa svim strankama i pokretima koje je smatrao relevantnim, ali da su neki pojedinci bili sujetni i tvrdoglavi, pa su na kraju ostali ispod cenzusa.\nĐilas je rekao i da je za promenu vlasti u Beogradu, na izbore trebalo da izađe bar 850.000 građana, dok bi SNS sigurno izgubio vlast da je glasalo 960.000 građana.\nĐilas je rekao i da će biti odbornik Skupštine grada i da će se boriti za program koji je predstavio.\nOn je ocenio da je rezultat Demokratske stranke na izborima u Beogradu „tužan“.\n„DS je stranka koja je sjajnih stvari uradila, promenila jednopartijski sistemm, toliko žrtava je podnela da nije zaslužila da ima samo dva odsto“, rekao je on.


Dezinsekcija - Wikipedia\nDezinskecija je skup mehaničkih, bioloških i hemijskih mera i postupaka koji se preduzimaju u cilju uništavanja, suzbijanja ili smanjenja broja štetnih insekata i krpelja. Sprovodi se kao mera profilakse u objektima za proizvodnju promet životnih namirnica, zdravstvenim ustanovama, predškolskim i školskim objektima, stambenim jedinicama, javnim površinama i slično.\nZa dezinsekciju se koriste insekticidi i repalenti koji moraju imati najviše ekološke standarde. To su uglavnom preparati bez mirisa, koji ne ostavljaju vidljive tragove na površinama i produženog su delovanja.\n2 Metode dezinsekcije\n3 Postupak sprovođenja\n4 Vrste insekticida koje se koriste u dezinskecijama\nKako su mnogi insekti i krpelji ne samo prenosnici zaraznih bolesti, već i velike štetočine jer nanose materijalnu štetu u poljoprivredi, skladištima hrane, i na imovini, cilj dezinsekcije nije samo uklaljealj neprijatnih parazita iz našeg okruženja, već i zaštita zdravlja ljudi, domaćih životinja i imovine.\nUništavanje insekata fizičkim metodama zasniva se na: mehaničkom ili ručnom uklanjanju insekata, postavljanju mehaničkih zamki, primeni temperature, jonizujućeg ili drugog zračenja, ultrazvuka, električne struje i sl.\nOva metoda se zasniva se na upotrebi prirodnog predatora koji u insektima aindukuje patološka stanja, ograničava njihovo razmnožavanje i uzrokuju smrt insekata i krpelja.\nOve metode uasnivaju se na upotreba toksičnih materija koje izazivaju smrt u zaraženom insektu (insekticidi) ili upotrebi repalanata koji odvraćaju insekte.\nDezinskecja se sprovodi od strane organizacija ili službi za dezinsekciju i pojedinaca, edukovanih za te poslove kroz nekoliko faza:\nUvid u stanje objekta i stepana infestacije\nIzlaskom na teren edukovana lica za dezinsekciju obavljaju razgovor sa naručiocem dezinsekcije, obavljaju detaljan pregled objekta, postavljaju feromonske lepljive zamki ili korišste sredstava za isterivanje insekata iz njihovih skloništa u cilju utvrđivanja mesta i stepena infestacije.\nPplaniranje akcije, obuhvata: izbor insekticida, metode dezinsekcije, procenu utroška materijala i broja radnih sati i angažovanog ljudstav itd.\nKontrola sprovedene dzinskecije\nKontrola uspešnosti dezinsekcije ostvaruje se razgovor sa naručiocem dezinskecije, ponovljenim detaljanim pregledom objekta, postavljanjem feromonskih lepljivih zamki ili korišćenjem sredstava za isterivanje insekata.\nVrste insekticida koje se koriste u dezinskecijamaUredi\n↑ Bacillus thuringiensis(General Fact Sheet) ((en))\n↑ Bacillus sphaericus serotype H5a5b strain 2362 (128128) Fact Sheet ((en))\n↑ Reregistration Eligibility Decision for N-Octyl bicycloheptene dicarboximide (MGK-264) ((en))\nDobavljeno iz "https://sh.wikipedia.org/w/index.php?title=Dezinsekcija&oldid=40869724"\nPoslednja izmjena na dan 4 januar 2019, u 17:40 č.\nOva stranica je zadnji put izmijenjena 17:40, 4 januar 2019.


Kebo: Novih 1000 dokumenata o zločinima nad Srbima – mojKontakt portal – Radio Televizija Kontakt\nKebo je naveo da se i u ovim dokumentima najviše govori o odgovornosti ratnog komandanta Trećeg korpusa takozvane Armije BiH Sakiba Mahmuljina, koji je imao apsolutnu kontrolu nad odredom “El mudžahid”, kao i tadašnjeg načelnika službi bezbjednosti Šefika Džaferovića, koji je danas predsjedavajući Predstavničkog doma parlamenta BiH.\nOn je naveo da je od pripadnika Trećeg korpusa takozvane Armije BiH dobio pismo u kojem navode da su stravične zločine nad Srbima činili mudžahedini, koji su, uz znanje nekadašnjeg predsjednika Predsjedništva BiH Alije Izetbegovića, došli u BiH.\n“Pretpostavlja se da su neke države ucjenjivale svoju pomoć BiH slanjem mudžahedina, dajući im u BiH identitet. Oni su i lica koja su, vjerovatno, i počinioci terorističkih djela u BiH”, rekao je Kebo .\nOn je naveo da su mu borci u pismu napisali da su mudžahedini nudili od 1.000 do 1.500 KM da kolju Srbe.Iz dokumenata se, kaže Kebo, može vidjeti da je glavni obavještajac odreda “El mudžahid” Ajman, koji živi u Zenici, bio učesnik bitaka u Vozući, a koje su ostavile krvav trag.\nKebo je dodao da dolazak mudžahedina nije bio potreban BiH, da su oni nanijeli ogromnu štetu, sa sobom donijeli navike i razna vjerska učenja, te napravili uslove da se može zaključiti da u BiH postoje ćelije “Islamske države” i Al kaide.


Četvorica pozitivnih u Efesu pred gostovanje Zvezdi u Beogradu - SPORTSKI ŽURNAL\n24 novembar, 2020 3\nPrvi sledeći duel za Crvenu zvezdu posle pobede u večitom derbiju biće evroligaški, protiv Efesa. Bar bi tako trebalo da bude po rasporedu...\nPoslednja testiranja nisu donela dobre rezultate u redovima Efesa, narednog protivnika Crvene zvezde u Evroligi.\nKako navodi turski klub, rezultati su pokazali četiri pozitivna testa, ali Turci nisu naveli o kome se radi, već samo da su testirani igrači, članovi stručnog štaba i ostatak tima.\nU Efesu su još dodali da su trojica pozitivnih u karantinu, odnosno izolaciji, a da je jedan na bolničkom lečenju. Podsetimo, meč između Crvene zvezde i Efesa trebalo bi da bude odigran u četvrtak u Beogradu, od 19 časova. Prema propozicijama Evrolige, ukoliko jedan ekipa ima najmanje osam raspoloživih igrača, odlaganja nema.\nMosquito · 24 novembar, 2020 22:15\nJanjicari · 25 novembar, 2020 19:22\nDaki · 25 novembar, 2020 09:38


Građani Srbije sa prebivalištem na Kim ne mogu da putuju sa srpskim pasošima - Forum sajta KoZnaZna\nGrađani Srbije sa prebivalištem na Kim ne mogu da putuju sa srpskim pasošima\nAutor Tema: Građani Srbije sa prebivalištem na Kim ne mogu da putuju sa srpskim pasošima (Pročitano 6769 puta)\n« poslato: Decembar 15, 2009, 09:04:50 posle podne »\nSrbe sa Kosova i Metohije koji su poslednjih 15 dana zatražili vize za odlazak u inostranstvo ambasade šalju u Prištinu, gde im konzulati pojedinih zemalja traže pasoše takozvane nezavisne države Kosovo.\nGlas-javnosti:K. MITROVICA - Pojedini građani Srbije sa prebivalištem na Kosovu i Metohiji koji su poslednjih 15 dana tražili vize u ambasadama stranih zemalja u Beogradu, upućivani su u konzularna predstavništva u Prištini, kako bi tamo bio realizovan njihov zahtev. Međutim, ključni problem je što ima Srba čiji je zahtev za izdavanje viza odbijen, jer ambasade u Prištini od njih traže pasoše takozvane nezavisne države Kosovo.\n-Prvo sam bio u Beogradu u grčkoj ambasadi da izvadim vizu jer sam hteo da odem na letovanje. LJubazno su me odbili uz saopštenje da grčku vizu mogu izvaditi u Konzulatu u Prištini. Sutradan sam otišao u Prištinu taksijem iz Mitrovice. Opet su u grčkom konzulatu u Prištini bili ljubazni i objasnili mi da vizu mogu da dobijem samo uz posedovanje pasoša nezavisne albanske države Kosovo. Nisu pomogla ni moja objašnjenja da Grčka nije priznala nezavisno Kosovo, da smo mi Srbi sa Kosova državljani Srbije i da je još tako po zvaničnoj Rezoluciji 1244. Sve je to bilo uzalud i sigurno moja porodica i ja nikada nećemo otići u Grčku na letovanje sa pasošem nezavisne države Kosovo - kaže Žarko Tomić iz Kosovske Mitrovice.\nI više drugih Srba iz različitih delova Kosova žalilo se Glasu javnosti da su im ambasade Italije, Francuske i Nemačke tražile pasoše nezavisne države Kosovo kako bi mogli da dobiju vize.\n-Sve što se sada radi u vezi sa Kosovom direktno pogađa samo građane Kosova, ponajviše Srbe kojih se, mislim, država Srbija na lagan način polako odriče. Ako Srbi sa Kosmeta i oni iz Srbije imaju jedan pasoš, zašto se onda Srbi sa Kosova svrstavaju u građane drugog reda i ne mogu da dobiju vizu u Beogradu. Država bi morala da utiče da Srbi sa Kosmeta budu izjednačeni sa svim građanima Srbije. Na ovaj način Beograd tera kosmetske Srbe da priznaju kvazidržavu Kosovo. Neshvatljivo je kako se vlast u Beogradu odnosi prema stanovnicima južne srpske pokrajine koja je i po Rezoluciji 1244 sastavni deo Srbije - kaže profesor političkog sistema iz Kosovske Mitrovice Branko Filipović.\nS druge strane, zbog privatnog biznisa i drugih poslova oko trgovinskog poslovanja i obaveze da registruju preduzeća u Prištini, više od 600 Srba je do sada, od proglašenja nezavisnosti Kosova, izvadilo lične karte nezavisne albanske države Kosovo. U Kosovskoj policijskoj službi u Prištini kažu da je u ovom periodu gotovo 100 Srba izvadilo pasoše nezavisne države Kosovo.\nNikom od njih nije traženo da priznaju nezavisnu državu Kosovo i ova lična dokumenta su dobili bez ikakvog problema i čekanja. Oni sami govore da su bili prinuđeni da izvade ova dokumenta jer ih je na to naterao većim delom i sam Beograd.\nKosovski pasoš nije uslov\nU Ambasadi Grčke u Beogradu rečeno je Glasu javnosti da je apsolutno isključeno da je Srbima sa Kosova uslov za dobijanje vize posedovanje kosovskog pasoša i da je najverovatnije reč o pojedinačnom nesporazumu.\nInače, Srbi sa Kosova i Metohije se za vađenje grčkih viza upućuju u Prištinu zbog geografske pripadnosti kao što se i stanovnici juga Srbije upućuju u konzulat u Nišu.\n« Poslednja izmena: Februar 23, 2017, 07:03:48 posle podne od strane Admin »


SAM :: Kreirajmo bolju budućnost mladih u Srbiji - u saradnji sa Švajcarskom\nProjekat će trajati devet meseci i obuhvatiće istraživanje, sedam događaja na temu odliva mozgova kao i promovisanje plaćenih praksi za studente i promovisanje cirkularne migracije. Za sprovođenje ovog projekta, Švajcarska će pružiti ekspertsku i finansijsku podršku.\nOvu goreću temu predstavićemo iz ugla poslodavaca, zaposlenih, mladih, studenata, fakulteta, promovisaćemo kompanijske programe za razvoj talenta, praksi i stipendiranja, za privlačenje kadrova i stručnjaka iz dijaspore i na kraju, radićemo na uspostavljanju dijaloga sa državnim institucijama i promociji cirkularnih migracija.\nPored podizanja svesti među članovima o ovom problemu, SAM će imati ulogu u sprovođenju istraživačkog rada na temu prepreka sa kojima se članovi, kompanije i preduzetnici, susreću pri pripremanju atraktivnijih ponuda za potencijalne zaposlene, kao i istraživanje nedostatka adekvatnog kadra koji su potrebni našim članovima. SAM će takođe inicirati tri foruma i četiri predavanja na Univerzitetima u Novom Sadu, Kragujevcu, Beogradu i Nišu.\nImajući u vidu važnost ove teme za budućnost Srbije, SAM će pokušati da organizuje događaje gde se podstiče konstruktivni dijalog između Vlade Srbije, članova SAM-a, akademskih građana i predstavnika univerziteta.\nZa više informacija o švajcarskoj podršci u Srbiji, molimo vas posetite vebsajt Ambasade Švajcarske.\nMožete se uključiti u projekat na više načina:\nPartnerstvom u organizovanju Foruma menadžera – kroz koje ćete promovisati programe za zadržavanje i razvoj talenata, dobre poslodavačke prakse unutar vaših kompanija prema zaposlenima, posebno mladima;\nOtvaranjem programa plaćenih praksi za diplomirane studente unutar vaše kompanije pod projektom „Odgovorno prema budućnosti mladih u Srbiji“;\nUčestvovanjem u predavanjima koje će SAM organizovati na fakultetima u Srbiji ;\nKroz doprinos temi iz ličnog ugla (npr. iskustva povratnika) ;\nOdgovorima na istraživanje koji će biti upućeno svim članovima SAM-a i učestvovanje na intervjuu sa istraživačima .\nTakođe ukoliko želite:\nDa pričamo o programima koje imate unutar kompanija za razvoj i upravljanje talentima,\nDa promovišemo programe praksi i stipendiranja koje vaše kompanije nude mladima,\nDa ukažemo na izazove sa kojima se kompanije susreću na tržištu rada i sve većem jazu između potreba kompanija i raspoloživih kadrova,\nDa ponudimo rešenja (pravna, poreska, sistemska...) da bi se mladima ponudilo više prilikom zapošljavanja i rada u Srbiji,\nDa iniciramo uklanjanje prepreka za privlačenje/zapošljavanje/stimulisanje povratnika u Srbiju,\nDa preuzmemo odgovornost i da zajedničkim snagama pokrenemo dijalog i saradnju na temu budućnosti Srbije.\nJavite nam se kako bismo zajedničkim snagama postali pokretači promena i kreirali bolje privredno okruženje za mlade kadrove.\nSAM je ovu temu već inicirao, uz podršku Atlantic Grupe, Mikroelektronike, Schneider electric-a i Vip mobile-a, u maju prošle godine na Forumu menadžera - Kako zadržati mlade u Srbiji.\nOvaj Forum je privukao veliku pažnju medija, a činjenice koje je izneo Profesor dr Dragan Lončar, prodekan za saradnju sa privredom sa Ekonomskog fakulteta, odjeknule su u javnosti i pokrenule brojne diskusije.


Nigerija: Jaka pucnjava u blizini predsedništva - Svetionik.com\nB92 - Vesti #4101\n1316 mesto 0\n4101 Nigerija: Jaka pucnjava u blizini predsedništva\nB92 - Vesti · 31.03.2021 11:29\nB92 - Vesti 2 mesto · 21.04.2021 12:41\nRuski predsednik Vladimir Putin obratio se Federalnoj skupštini, poslanicima Državne Dume i Saveta Federacije, i kao nikad do sada najdirektnije zapretio. Pročitaj više\nPodeli (3,087) Tweet\n"Neće nas primiti u EU"\nB92 - Vesti 3 mesto · 20.04.2021 07:21\nPredsednik Srbije Aleksandar Vučić istakao je sinoć da želi da svi na Zapadnom Balkanu govore jednim glasom i da zajedno uđu u EU. Pročitaj više\nB92 - Vesti 2 mesto · 20.04.2021 09:03\nPalestina zatražila od zemalja članica Organizacije islamske saradnje da prekinu odnose sa tzv. Kosovom, pišu mediji. Pročitaj više\nPodeli (1,355) Tweet\nB92 - Vesti 1 mesto · 20.04.2021 11:35\nPreko 250 nevladinih organizacija uputilo je otvoreno pismo kojim poziva svetske vlade da hitno reaguju na činjenicu da je 37 miliona ljudi na ivici gladi. Pročitaj više\nPodeli (1,071) Tweet\nB92 - Vesti 2 mesto · 18.04.2021 16:52\nB92 - Vesti 3 mesto · 18.04.2021 09:48\nUŽIVO Vučić: "Izvinite, ko ste vi da rušite integritet Srbije"\nB92 - Vesti · 19.04.2021 20:59\nPredsednik Srbije Aleksandar Vučić kaže da Srbija treba da dobije pravično rešenje za mnoga pitanja i ništa više od toga. Pročitaj više


Grabar Kitarović: Očekujem Putina u Hrvatskoj 2018. godine - Sputnjik Srbija\n21:47 12 Jul 2020\n16:49 18.10.2017 (osveženo 17:27 18.10.2017) Preuzmite kraći link\nPredsednica Hrvatske Kolinda Grabar Kitarović saopštila je da očekuje posetu ruskog lidera Vladimira Putina Hrvatskoj 2018. godine.\n„Pozvala sam predsednika Rusije Vladimira Putina da poseti Republiku Hrvatsku. Nadam se da će se to desiti sledeće godine“, izjavila je Kitarovićeva na konferenciji za novinare nakon sastanka sa ruskim predsednikom.\nPredsednik Rusije Vladimir Putin prihvatio je poziv hrvatske predsednice Kolinde Grabar Kitarović da dođe u zvaničnu posetu zemlji, ali još je rano govoriti o datumu, izjavio je portparol ruskog predsednika Dmitrij Peskov.\n„Da, on je rekao da će, svakako, iskoristiti taj prijatan poziv, ali naravno, o datumu za sada niko nije govorio. Oni će biti određeni diplomatskim kanalima“, istakao je Peskov.\npoziv, poseta, Kolinda Grabar-Kitarović, Vladimir Putin, Hrvatska


Više od 3.900 zaposlenih putem programa "Prvo zapošljavanje i samozapošljavanje" - informativa.ba\nBiznis Posao Više od 3.900 zaposlenih putem programa "Prvo zapošljavanje i samozapošljavanje"\nViše od 3.900 zaposlenih putem programa "Prvo zapošljavanje i samozapošljavanje"\n05 Dec 2017 13:35\nViše od 3.900 osoba zaposleno je kroz realizaciju programa "Prvo zapošljavanje i samozapošljavanje". Naime, Vlada Federacije Bosne i Hercegovine je putem Federalnog ministarstva razvoja, poduzetništva i obrta u 2016. godini odobrila 50 miliona KM za realizaciju Programa prvo zapošljavnje i samozapošljavnje, u skladu sa Uredbom o poticanju zapošljavanja i samozapošljavanja.\nKako je saopćeno iz ovog ministarstva, sa 31. 12. 2016. godine vrijednost zaključenih ugovora iznosi 25.617.571,00\nMjesečna refundacija sredstava korisnicima po zaključenim ugovorima iz 2016.godine nastavljena je i u 2017.godini, po preuzetim obavezama.\nPrema raspoloživim podacima do sada je isplaćeno ukupno 22.358.842,00 KM, a zaposlene su po ovom programu 3.936 osobe.\n- Značajno je istaći da je članom 6. Uredbe o poticanju zapošljavanja propisano da za vrijeme trajanja perioda za koji prima subvenciju i još najmanje isti period nakon isteka tog roka poslodavac ne može smanjiti broj zaposlenih osoba, osim iz razloga više sile. U slučajevima otpuštanja zaposlenika poslodavac treba vratiti cjelokupan iznos primljene subvencije u budžet Federacije BiH - navodi se u saopćenju iz Federalnog ministarstva razvoja, poduzetništva i obrta.


Dan online - Drustvo: Povući homofobne udžbenike - 2021-02-27\nDrustvo APEL LGBT FORUMA PROGRES\nBarac i Špajak Povući homofobne udžbenike\nNVO LGBT forum Progres apelovala je da Fakultet političkih nauka Univerziteta Crne Gore što hitnije povuče homofobne udžbenike. Taj zahtjev uslijedio je nakon analize LGBTIQ tematike u udžbenicima kojom su, kako navode, detektovani i konstatovani brojni primjeri homofobnih i neprimjerenih sadržaja. Ova analiza dio je šireg projekta, a rađena je sa NVO Labris iz Srbije.\n– Kao najdrastičniji primjeri udžbenika koji u sebi sadrže duboko homofobne, neprimjerene i zastarjele definicije i navode izdvajaju se „Socijalna patologija” Mila Boškovića i „Devijacija i društvo” Milosava Milosavljevića, oba kao obavezna literatura na smjeru Socijalna politika i socijalni rad – navode u Progresu.\nDiplomirana socijalna radnica i jedna od stručnih saradnica na projektu Milica Špajak, navela je samo neke od primjera iz ovih udžbenika. Skrenula je pažnju da se u udžbeniku „Socijalna patologija” navodi da se seksualne nastranosti dijele na seksualne inverzije, kod kojih je „seksualni nagon neprirodno usmjeren, kao što su homoseksualizam, pedofilija, narcizam, gerontofilija, zoofilija i nekrofilija“. Predstavnik Foruma Progres Džon Barac kazao je da su ovi udžbenici neprimjereni i da će tražiti da budu zamijenjeni onima koji su utemeljeni na naučnim činjenicama, a ne one koji u istu ravan stavljaju homoseksualnost i nekrofiliju.


Medojević pozvan na konferenciju Globalne organizacija parlamentaraca protiv korupcije\nJedan od lidera Demokratskog fronta i poslanik u Skupštini Crne Gore Nebojša Medojević pozvan je da prisustvuje sedmoj konferenciji koju organizuju Globalna organizacija parlamentaraca protiv korupcije i Šurski savjet države Katar.\nKonferencija parlamentaraca će se održati u Kataru od 9. do 10. decembra 2019. godine, a ovogodišnja tema konferencije biće „Pitanja integriteta“ i prema najavi organizatora, dodatno će učvrstiti pristup ove organizacije aktuelnom pitanju korupcije.\nGlobalna konferencija (GOPAC) predstavlja vodeći događaj u antikorupcijskom kalendaru, koji okuplja trenutne i bivše zakonodavce, vladine zvaničnike, akademike i zagovornike borbe protiv korupcije iz celog svijeta, i kako se navodi u pozivnici, postala je vodeće mjesto za razgovor o ključnim pitanjima i utvrđivanju prioriteta u globalnoj borbi protiv korupcije.\nPoziv Medojeviću stiže u momentu kada Tužilaštvo Crne Gore vodi još jednu u nizu istraga protiv lidera PzP-a i kada se očekuje odluka u Parlamentu o skidanju imuniteta poslanika po zahtjevu Specijalnog državnog tužilaštva radi pokretanja krivičnog postupka.\nPodsjećamo da je lideru PzP-a je već jednom skinut imunitet zbog sudskog postupka koji je u toku a u kome je, zajedno sa partijskim saradnicima, optužen za navodno pranje novca.